Ο πολιτικός κόσμος αποχαιρετά την Άλκη Ζέη | Athens Voice\nΆλκη Ζέη © ΑΠΕ-ΜΠΕ/ΜΕΓΑΡΟ ΜΟΥΣΙΚΗΣ ΑΘΗΝΩΝ/ΧΑΡΗΣ ΑΚΡΙΒΙΑΔΗΣ\nΣυλλυπητήρια μηνύματα του πολιτικού κόσμου για τον χαμό της σπουδαίας συγγραφέως Άλκης Ζέη.\nΜε λόγια αγάπης και βαθιάς συγκίνησης ο πολιτικός κόσμος αποχαιρετά τη μεγάλη Ελληνίδα συγγραφέα Άλκη Ζέη που έφυγε από τη ζωή σε ηλικία 97 ετών.\nΚυριάκος Μητσοτάκης: Η «γιαγιά Άλκη». όπως ήθελε να την λέμε, δεν είναι πια εδώ\n«Η «γιαγιά Άλκη», όπως ήθελε να την λέμε, δεν είναι πια εδώ. Πιο φτωχά τα ελληνικά γράμματα χωρίς τη γραφή της, πιο λυπημένη η κοινωνία μας χωρίς τη φωνή της. Συλλυπητήρια στους δικούς της ανθρώπους» έγραψε στον λογαριασμό του στο Twitter ο πρωθυπουργός Κυριάκος Μητσοτάκης.\nΛίνα Μενδώνη: Άφησε το αποτύπωμά της σε μια ολόκληρη κατηγορία της νεοελληνικής λογοτεχνίας\nΣυλλυπητήριο μήνυμα εξέδωσε και η υπουργός Πολιτισμού Λίνα Μενδώνη στο οποίο αναφέρει:\n»Δεν ήταν απλώς η αγαπημένη συγγραφέας, που γνώρισε τεράστια επιτυχία και αναγνώριση. Αν μέναμε εκεί θα μειώναμε αυτό που ήταν στην πραγματικότητα: Γιατί η Άλκη Ζέη πέρα από βραβεία, διακρίσεις και υψηλές πωλήσεις, ήταν η λατρεμένη γιαγιά και ταυτόχρονα η απολύτως νεανική παρουσία, η προσωποποίηση της εφηβείας στο διηνεκές.\n»Με την προσωπική γραφή της δημιούργησε ένα εντελώς νέο είδος, το εφηβικό μυθιστόρημα, που εμπεριείχε ιστορικά στοιχεία με ένα τρόπο άμεσο και διακριτό!\n»Χρησιμοποίησε τις αυτοβιογραφικές της αναφορές μετατρέποντας τις σε συναρπαστικές ιστορίες. Από εκείνες που σε κάνουν να γυρίζεις στη δική σου εφηβεία, σπεύδοντας να διαβάσεις την επόμενη σελίδα.\n»Η Άλκη δεν μιμήθηκε τη νεανική γλώσσα ούτε την ευαισθησία της παιδικής ηλικίας. Τα κατείχε απόλυτα και ζούσε με αυτά! Αφηγήθηκε τις ιστορίες της χωρίς να καταφεύγει στη νοσταλγία.\n»Έζησε η ίδια μια ζωή, σχεδόν μυθιστορηματική, με πολλές δυσκολίες, τις οποίες αντιμετώπισε με χαμόγελο και γενναιότητα. Το εμβληματικό της "Καπλάνι της Βιτρίνας", με τις αμέτρητες μεταφράσεις σε όλο τον κόσμο, γράφεται "για αναγνώστες από 11 έως 111 ετών". Είναι διαπίστωση απόλυτα ακριβής. Το έργο της ανήκει σε όλους μας και σε όλες τις ηλικίες.\n»Εκφράζω τα θερμά μου συλλυπητήρια στην οικογένειά της και στους φίλους της».\nΚώστας Μπακογιάννης: Συνόδευσες τις παιδικές μας αναζητήσεις και το ίδιο συνέχισες να κάνεις στις αναζητήσεις των παιδιών μας\n«Συνόδευσες τις παιδικές μας αναζητήσεις και το ίδιο συνέχισες να κάνεις στις αναζητήσεις των παιδιών μας. Γιατί μπόρεσες να παραμείνεις ένα παιδί και να μοιράζεις τη σοφία του απλόχερα μέχρι την τελευταία στιγμή. Έτσι θα σε θυμόμαστε όλοι» αναφέρει στο Facebook ο δήμαρχος Αθηναίων Κώστας Μπακογιάννης.\nΣΥΡΙΖΑ: Ήταν μία από τις συγγραφείς που καθόρισαν με τη γραφή τους την παιδική λογοτεχνία της Ελλάδας\n«Χωρίς την Άλκη Ζέη αισθανόμαστε όλοι λίγο ορφανοί. Περπατήσαμε με τον Πέτρο στον "μεγάλο περίπατο", θαυμάσαμε το "καπλάνι της βιτρίνας", ακούσαμε τις ιστορίες του "ψεύτη παππού". Συγκινηθήκαμε, κλάψαμε, ζήσαμε τις περιπέτειες των ηρώων της, αισθανθήκαμε διαβάζοντας τα βιβλία της τι αγάπη για την πατρίδα, την ελευθερία, τη δημοκρατία. Βαθιά προοδευτική, η Άλκη Ζέη ακολούθησε τη διαδρομή της Αριστεράς, κυνηγήθηκε, εξορίστηκε, διώχτηκε, δίνοντας ένα έξοχο παράδειγμα αφοσίωσης στις ιδέες με τη ζωή και το έργο της. Θα είναι πάντα μαζί μας με τα βιβλία και την αθωότητα των ηρώων της», έγραψε ο κ. Τσίπρας.\nΚΚΕ: Αποχαιρετούμε με θλίψη την Άλκη Ζέη, που με τα εξαίσια διηγήματα και μυθιστορήματά της ανατράφηκαν ήδη τρεις γενιές\nΓι' αυτό η ΚΝΕ τιμά και αγκαλιάζει τη λογοτεχνική δημιουργία της Άλκης Ζέη, παρουσιάζοντας μάλιστα σε πρόσφατα Φεστιβάλ της θεατρικά της παιδικής θεατρικής ομάδας, εμπνευσμένα από τα κορυφαία μυθιστορήματα "To καπλάνι της βιτρίνας " και "Κοντά στις ράγες"» υπογραμμίζει το ΚΚΕ.\n«Το σπουδαίο έργο της Άλκης Ζέη οφείλει πολλά στα συνταρακτικά βιώματά της από τη συμμετοχή της στον αντιστασιακό αγώνα, μέσα από τις γραμμές της ΕΠΟΝ, τον εκτοπισμό της από το αστικό κράτος για τη δράση της, την πολιτική προσφυγιά» αναφέρει η ανακοίνωση καταλήγοντας «το Κομμουνιστικό Κόμμα Ελλάδας εκφράζει τα θερμά του συλλυπητήρια σε όλους τους δικούς της ανθρώπους συγγενείς και φίλους».


Βρίσκει η κτηματαγορά τα πατήματα της;, Η ΚΑΘΗΜΕΡΙΝΗ, kathimerini.com.cy\n13 ΟΚΤΩΒΡΙΟΥ 2021 - 09:28\nΚλείνει η πρώτη επέτειος του διεθνούς ρεζιλέματος, επιστέγασμα του οποίου ήταν ο άμεσος τερματισμός του Κυπριακού Επενδυτικού Προγράμματος. Ένα χρόνο μετά, πού βρίσκεται η επενδυτική αγορά ακινήτων.\nΚάποιος θα μπορούσε να περιγράψει την κατάσταση που ακολούθησε έως και χαοτική αφού την ίδια στιγμή συνέτρεχαν και άλλα γεγονότα που προσέθεταν στο όλο σκηνικό. Είχαμε την προεκλογική περίοδο που ξεκίνησε επίσημα αμέσως μετά και η οποία τραβήχτηκε στα άκρα, είχαμε το σήριαλ με την ψήφιση των προϋπολογισμών που μας έφερε για άλλη μια φορά στο χείλος της χρεοκοπίας, ενώ η πανδημία ήδη έτρεχε με τα χίλια μη επιτρέποντας μας να υποθέτουμε ακόμη και τι μέρα μας ξημέρωνε. Το ένα γεγονός επισκίαζε το άλλο και όλα μαζί με τη στιγμιαία, τυχαία, εκρηκτική «λάμψη» τους έσκαγαν σαν βεγγαλικά πάνω από τον ουρανό μας τροφοδοτώντας την αβεβαιότητα. Και η αβεβαιότητα είναι ο χειρότερος εχθρός των επενδύσεων.\nΠαρόλα αυτά φαίνεται πως βρίσκουμε τα πατήματά μας. Θέλετε είναι το γεγονός ότι μάθαμε να ακροβατούμε με μαεστρία μεταξύ επιπολαιότητας και σοβαρότητας ή μεταξύ κουτοπονηριάς και επιχειρηματικής ιδιοφυίας. Κάτι που αποδεικνύεται πως χαρακτηρίζει το DNA μας. Θέλετε να είναι απλά όλα θέμα τύχης Κάποτε μίλησα από αυτό ακριβώς το βήμα για το «κοκκαλούι του πουπούξιου», που φαίνεται να διαθέτουμε και που πάντα κάτι συμβαίνει σαν από μηχανής θεός και το γυρίζουμε τούμπα.\nΤι έγινε λοιπόν και μπορούμε να ισχυριστούμε πως βρίσκουμε τα πατήματά μας;\nΠαρά την πανδημία, παρά τους περιορισμούς καταφέραμε να περάσουμε στην αντιπέρα όχθη. Ήταν ένα μακροβούτι που έστω και εξαντλητικά το κάναμε. Άλλοι με πολλές απώλειες και άλλοι με λιγότερες. Κάποιοι στάθηκαν και τυχεροί. Ερχόμενοι στην αντιπέρα όχθη ξεκινήσαμε να ανακτούμε ρυθμούς ατενίζοντας στο μέλλον.\nΟ τομέας των ακινήτων παρά το σοβαρό πλήγμα που υπέστη την τελευταία περίοδο, ανέκτησε σοβαρό μομέντουμ δραστηριότητας. Και ας μην ξεχνάμε πως προερχόταν από μια εφιαλτική πενταετία από το 2012 μέχρι το 2015. Άρα κανένας δεν μπορεί να ισχυριστεί πως τα περσινά χαστούκια ήταν χάδι. Το καθεστώς των αρνητικών επιτοκίων καθιστά τη διατήρηση ρευστού στις τράπεζες ακριβό χόμπι. Μπαίνοντας και σε μια φάση αυξανόμενου πληθωρισμού, το χόμπι γίνεται ακόμη ακριβότερο. Με αυτό το δεδομένο πολλοί είναι αυτοί που στρέφονται στα ακίνητα ως μια ασφαλής επιλογή επένδυσης. Ασφαλής επιλογή για όλους τους γνωστούς πλέον λόγους αλλά και έχοντας σαν φάρο το γεγονός ότι μέσω αυτών των επενδύσεων μπορούν να απολαμβάνουν εισοδηματικές και κεφαλαιουχικές αποδόσεις, παροπλίζοντας έτσι τον πληθωρισμό και βλέποντας την περιουσία τους να μεγαλώνει.\nΗ κύρια κατηγορία των ακινήτων που επωφελήθηκε περισσότερο είναι αυτή των οικιστικών και δη των διαμερισμάτων. Είναι η πιο προσιτή επένδυση, είναι η πιο εμπορεύσιμη επένδυση, η πιο εύκολα ρευστοποιήσιμη επένδυση και η πιο εύκολη στην εξεύρεση ενοικιαστών. Με αυτά τα χαρακτηριστικά είναι ηλίου φαεινότερον γιατί είναι και η προτιμητέα.\nΑκολουθεί η υποκατηγορία των κατοικιών. Ο μέσος κύπριος επενδυτής δεν επιθυμεί πλέον να μπει στη διαδικασία της εξεύρεσης οικοπέδου και της ανάληψης από μέρους του της ακόμη πιο δύσκολης διαδικασίας της ανέγερσης του σπιτιού του. Τα άτομα που επιζητούν κάτι τέτοιο δεν έχουν φυσικά εκλείψει αλλά αφορά περιπτώσεις στα ψηλά δώματα υπερπολυτελών κατοικιών, που είναι πλέον (ως όφειλαν πάντα να είναι) περιορισμένες.\nΤο high-end real estate, όπως φθάσαμε να το γνωρίζουμε από το 2016 και μετά με τη μορφή των ψηλών κτηρίων, ναι μεν περιορίστηκε ως απόρροια της κατάργησης του ΚΕΠ, αλλά δεν θα εκλείψει από την αγορά μας. Μπορεί μεταξύ καφέ και μπουγάτσας να λέμε ότι οι πύργοι πουλήθηκαν στους απανταχού τράμπες της υφηλίου, αλλά αυτό δεν είναι αλήθεια. Πάντα υπήρχαν σοβαροί επενδυτές στην χώρα μας και πάντα θα υπάρχουν. Παρόλο που αρκετά έργα μπήκαν στο συρτάρι, υπάρχει αριθμός άλλων φιλόδοξων που θα προχωρήσουν. Και αν με ρωτάτε, αυτό είναι ένα πράγμα που θέλουμε: το ξεσκαρτάρισμα του «αππώματος» από τη σοβαρότητα.\nΤα εμπορικά ακίνητα επανέρχονται στο προσκήνιο μετά από παρέλευση μεγάλου χρονικού διαστήματος. Η απουσία σοβαρών αναπτύξεων σε αυτή την κατηγορία ακινήτων δημιούργησε έλλειψη προσφοράς και τώρα που οι συνθήκες ζήτησης αλλάζουν προς το θετικό, φαίνεται να υπάρχει έλλειψη. Συνεπώς θα δούμε αναπτύξεις γραφείων high- endπου θα κληθούν να συμπληρώσουν το κενό.\nΣκεφτείτε πως με τα υφιστάμενα επίπεδα ζήτησης γραφειακών χώρων από ξένες εταιρείες που ζητούν να δραστηριοποιηθούν στην Κύπρο, δεν υπάρχει επάρκεια, πόσο μάλλον η ζήτηση να αυξηθεί. Μη σας πω πως αν θέλαμε σήμερα να στεγάσουμε 500 υπαλλήλους αυτών των εταιρειών σε αξιόλογα σπίτια και διαμερίσματα, θα δυσκολευτούμε να τους ικανοποιήσουμε.\nΤο μέλλον προδιαγράφεται θετικό και από εμάς εξαρτάται πού θέλουμε να το πάρουμε.


ΝΕΥΡΟΠΑΘΕΙΑ ΚΑΙ ΑΓΓΕΙΟΠΑΘΕΙΑ ΠΡΟΚΑΛΟΥΝ ΕΛΚΗ - ΠΩΣ ΘΑ ΠΡΟΣΤΑΤΕΥΘΟΥΝ ΟΙ ΔΙΑΒΗΤΙΚΟΙ\nΤα άτομα με διαβήτη (ΣΔ) πρέπει να φροντίζουν τα πόδια τους καθόσον, λόγω της νευροπάθειας που υπάρχει στο ΣΔ, μπορεί να μην καταλάβουν ότι τα έχουν τραυματίσει και δυστυχώς, η επούλωση στο διαβήτη είναι πολύ πιο δύσκολη.\nΟι λοιμώξεις του ποδιού είναι συχνές σε άτομα με ΣΔ και μάλιστα αποτελούν μέρος μιας οντότητας που αναφέρεται σαν «διαβητικό πόδι». Ξεκινούν από ένα έλκος («πληγή») που οφείλεται στη διαβητική νευροπάθεια και τη διαβητική αρτηριοπάθεια. Το έλκος μολύνεται και αν δεν προσεχθεί μπορεί να ακολουθήσει ακρωτηριασμός. Για αυτό τα άτομα με ΣΔ οφείλουν να προσέχουν ιδιαιτέρως τα πόδια τους και για κάθε πρόβλημα να απευθύνονται στον ιατρό.\nΕλέγχετε τα πόδια σας ΚΑΘΗΜΕΡΙΝΑ (γιά κοκκινίλες, τραυματισμούς), με την βοήθεια καθρέφτη για τα πέλματα, αν χρειάζεται ή με τη βοήθεια κάποιου ατόμου από το περιβάλλον σας.\nΕπειδή όλα ξεκινούν από μια πληγή στο πόδι που γίνεται λόγω της διαβητικής νευροπάθειας (δεν καταλαβαίνει κανείς τον πόνο, το κάψιμο και άλλα βλαβερά ερεθίσματα) ή της αρτηριοπάθειας, δεν πρέπει κανείς να το ριψοκινδυνεύει. Με τον έλεγχο μπορεί να ανακαλύψει κάποιος μια βλάβη που δεν την έχει αντιληφθεί όταν έγινε. Εάν υπάρχουν προβλήματα κινητικότητας (δεν μπορεί το άτομο να σηκώσει τα πόδια αρκετά), ο καθρέφτης θα βοηθήσει. Επίσης, σε περίπτωση προβλημάτων όρασης, θα βοηθήσει κάποιο πρόσωπο του περιβάλλοντος.\nΚόβετε τα νύχια σας προσεκτικά και ΙΣΙΑ στις γωνίες.\nΤο βαθύ κόψιμο, ιδίως στις γωνίες, δημιουργεί τραυματισμούς. Από εκεί μπορεί να εισέλθουν τα μικρόβια που κατοικούν στο δέρμα μας και να δημιουργήσουν παρωνυχία.\nΧρησιμοποιείτε ενυδατική κρέμα (αλλά ΟΧΙ ανάμεσα στα δάχτυλα).\nΗ ξηρότητα του δέρματος προδιαθέτει σε «σκασίματα» (πληγές), τα οποία μπορεί να επιμολυνθούν από τα εκατομμύρια μικρόβια που ζουν επάνω στο δέρμα μας. Η ενυδατική κρέμα προστατεύει. Όμως, αν την βάλουμε ανάμεσα στα δάκτυλα, δημιουργείται υγρασία που ευνοεί την ανάπτυξη μυκήτων.\nΜην κόβετε ΠΟΤΕ τους κάλους. Μη χρησιμοποιείτε χημικές ουσίες (ακόμα και αν συνιστώνται για τους κάλους) ή μεταλλικά αντικείμενα (μόνο φυσική ελαφρόπετρα στην ανάγκη).\nΚίνδυνος τραυματισμού, λόγω έλλειψης αισθήματος πόνου. Κίνδυνος χημικού εγκαύματος. Τα περισσότερα προϊόντα για κάλους γράφουν «Να μη χρησιμοποιούνται από διαβητικά άτομα». Όμως, ακόμη και αν δεν το γράφουν, απαγορεύονται.\nΜη μουλιάζετε τα πόδια σας – όχι ποδόλουτρα!\nΣτο μουλιασμένο δέρμα του ποδιού δημιουργούνται πιο εύκολα σκισίματα (πληγές). Επίσης, κάποια μικρόβια, όπως η ψευδομονάδα, αγαπούν τα νερά.\nΑποφεύγετε θερμοφόρες και σχετικές ηλεκτρικές συσκευές στα πόδια. Μην πλησιάζετε πολύ θερμαντικές πηγές (π.χ. σόμπες, τζάκι). Το ζεστό νερό στο μπάνιο να το δοκιμάζετε ΠΡΩΤΑ με το χέρι.\nΔιαβητική νευροπάθεια. Μπορεί το άτομο να πάθει έγκαυμα από υπερβολική θερμότητα, που δεν είναι σε θέση να την καταλάβει και να προφυλαχθεί. Τα χέρια είναι πιο ασφαλή για δοκιμή, γιατί δεν εμφανίζουν συχνά περιφερική νευροπάθεια.\nΜη βαδίζετε ΠΟΤΕ ξυπόλητοι (ούτε στην παραλία). Μη φοράτε ποτέ παπούτσια χωρίς κάλτσες.\nΛόγω της διαβητικής νευροπάθειας, το άτομο δεν έχει αίσθηση του πόνου και μπορεί να πατήσει κάποιο επικίνδυνο αντικείμενο (γυαλί, καρφί), χωρίς να πονέσει για να το καταλάβει. Στην παραλία, δυνατόν η άμμος να είναι καυτή και να προκαλέσει έγκαυμα. Οι κάλτσες δίνουν ένα βαθμό προστασίας.\nΦορέστε άνετα παπούτσια (αθλητικά κατά προτίμηση) με βαμβακερές κάλτσες (άσπρες). Τα καινούργια παπούτσια να τα φοράτε λίγο-λίγο για να τα συνηθίσετε.\nΤα αθλητικά παπούτσια είναι μελετημένα για να προστατεύουν τα πόδια. Οι βαμβακερές κάλτσες απορροφούν τον ιδρώτα και την υγρασία, ενώ οι νάιλον εμποδίζουν το πόδι να αναπνέει. Το άσπρο χρώμα επιτρέπει να φανεί πιο εύκολα το αίμα από κάποιον τραυματισμό. Τα καινούργια παπούτσια δε θα φορεθούν ποτέ πολλές ώρες από την αρχή, γιατί λόγω της νευροπάθειας δε θα γίνει αντιληπτό ότι το άτομο το «χτύπησε» το παπούτσι να το βγάλει. Η αγγλοσαξονική έκφραση «my feet are killing me» που λέγεται όταν κάποιος υποφέρει από πόνο από μη άνετα παπούτσια, δεν ισχύει σε άτομα με διαβήτη.\nΕλέγχετε το εσωτερικό των παπουτσιών (με τα μάτια και ΜΕ ΤΟ ΧΕΡΙ ΣΑΣ) καθημερινά πριν τα φορέσετε.\nΠάλι η νευροπάθεια. Υπάρχει περίπτωση να έχει πέσει αντικείμενο στο παπούτσι (χάπι, νόμισμα) ή να προεξέχει κάποιο καρφάκι και το διαβητικό άτομο να μην αισθανθεί την παρουσία του.\nΓια οποιοδήποτε πρόβλημα επικοινωνήστε ΑΜΕΣΑ με το γιατρό.\nΕπειδή η πλειοψηφία των ακρωτηριασμών που δεν οφείλονται σε τροχαία ή άλλα ατυχήματα γίνονται σε διαβητικά άτομα και επειδή όλα ξεκινούν από μια πληγή στο πόδι, δεν πρέπει κανείς να το ριψοκινδυνεύει. Όταν ένα άτομο με διαβήτη παρατηρήσει κάτι περίεργο στα πόδια του (κοκκίνισμα, πληγή, φουσκάλα, κτλ), πρέπει να απευθυνθεί αμέσως στο γιατρό του.\nΒΙΒΛΙΟΓΡΑΦΙΑ για περισσότερη μελέτη\nΑμερικανική Διαβητολογική Εταιρεία (American Diabetes Association). http://www.diabetes.org\nΜακρυλάκης Κ. Λιάτης Σ, Δαφούλας Γ, Μπενρουμπή Μ, Αθανασοπούλου Ε, Ribeiro R, Kronsbein P, εκ μέρους του Manage Care Study Group. Ζώντας με το διαβήτη: Μπορώ να τα καταφέρω! Εγχειρίδιο αυτοδυνάμωσης ασθενών. Ελληνική Διαβητολογική Εταιρεία, Αθήνα 2016\nΛούπα Χ, Δώνου Α. Απλές, καθημερινές συμβουλές για τα άτομα με διαβήτη. Αθήνα 2011 (διατίθεται από το Ιατρείο Διαβητικού Ποδιού «Δημήτρης Βογιατζόγλου» της νοσοκομειακής μονάδας Αμαλία Φλέμιγκ)\nΧΑΡΙΚΛΕΙΑ Β. ΛΟΥΠΑ\nΠαθολόγος με εξειδίκευση στο διαβήτη - Λοιμωξιολόγος Ιατρείο Διαβητικού Ποδιού «Δημήτρης Βογιατζόγλου» Νοσοκομειακή Μονάδα «Αμαλία Φλέμιγκ», Αθήνα


Κατρίνα Τσάνταλη: Μίλησε ανοιχτά για το πρόβλημα υγείας που αντιμετωπίζει | NewsNowgr.com\nτης γνωστής οικογενείας, Κατρίνα Τσάνταλη, μίλησε ανοιχτά για το πρόβλημα υγείας που αντιμετωπίζει. Με αφορμή τη μετάφραση των δύο βιβλίων της, «Το Σοφάκι & ο Ντο» και «Το μικρό αγόρι & τα 4 αβγά» στο σύστημα Μπράιγ, αποκάλυψε πως αντιμετωπίζει πρόβλημα με την όρασή της από την ηλικία των 12 ετών.\nΟλοκληρώνεται η διαδικασία μετάφρασης των δύο βιβλίων μου (Το Σοφάκι & ο Ντο • Το μικρό αγόρι & τα 4 αβγά) στο σύστημα Μπράιγ. Ευτυχώς, μέχρι στιγμής, δεν είναι πάνω από 100 τα παιδιά στην Ελλάδα με θέματα όρασης.. Κι όμως δεν είναι και πολλά τα εξωσχολικά τους βιβλία & εγώ ήθελα πολύ να έχουν τα παραμύθια μου! Μάλιστα σε μορφή … ουράνιου τόξου, σε περίπτωση που μπορούν να δούν έστω και λίγο Ξέρω ακριβώς αυτόν τον φόβο για το σκοτάδι και καταλαβαίνω πως είναι σχεδόν αδύνατο να το καταλάβουν οι γύρω μας\n. Και καλύτερα. Είμαι πάρα πολύ τυχερή, καθώς η μελαχρωστική αμφιβληστροειδοπάθεια που μου διαγνώστηκε 12 χρόνια πριν είναι στο ένα μου μάτι και σε εξαιρετικά σπάνια μορφή. Έχω χάσει μέρος της όρασης μου σε αυτό το μάτι και τα τελευταία λίγα χρόνια είναι σταθερή η κατάσταση. Μέχρι σήμερα, με την ισορροπία που γίνεται με το απολύτως υγιές μάτι μου και την συνεχή ιατρική παρακολούθηση, δεν έχω προβλήματα στην καθημερινότητά μου. Πολύ σημαντικό για μια ασθένεια που οδηγεί στην τύφλωση και δεν υπάρχει προς το παρόν θεραπεία. Αν έχετε ή ξέρετε παιδιά με θέματα όρασης, να τους κάνετε από εμένα μια μεγάλη αγκαλιά. Εύχομαι να έχουν πίστη και ελπίδα. Γίνονται άλματα εξέλιξης στην ιατρική. Υπομονή & θετική σκέψη!


Η NASA θα στείλει αστροναύτες να μείνουν στη Σελήνη\nby e-Leros 09/02/2019\nwritten by e-Leros 09/02/2019\n«Ως δια βίου υποστηρικτής της NASΑ είμαι ενθουσιασμένος που μιλάω για άλλη μια φορά για την προσεδάφιση ανθρώπων στο φεγγάρι», γράφει ο κ . Μπριντενστάιν . «Αλλά λέγοντας ότι επιστρέφουμε στο φεγγάρι δεν εννοούμε ότι θα κάνουμε το ίδιο που κάναμε πριν από 50 χρόνια. Θέλω να είμαι σαφής – αυτό δεν είναι το όραμά μας» τόνισε ο επικεφαλής της NASA και διευκρίνισε: «Πηγαίνουμε στη Σελήνη με καινοτόμες νέες τεχνολογίες και συστήματα για να εξερευνήσουμε περισσότερες τοποθεσίες στην επιφάνεια από ό, τι σκεφτήκαμε ποτέ. Αυτή τη φορά, όταν θα πάμε στη Σελήνη , θα μείνουμε.»\n«Βγήκαν τα μαχαίρια» ανάμεσα σε Τσίπρα και Καμμένο – Βαριές κουβέντες, καταγγελίες και…ποιήματα\nΟι ΗΠΑ εξετάζουν αντίποινα εναντίον του Ιράν\nΗ φωτό της απόλυτης θεωρίας συνωμοσίας: Ο Στιβ...


Κριτική «CREED II»: Το παρελθόν του ROCKY επιστρέφει με επικούς αγώνες επιβίωσης μέσα και έξω από το ρινγκ! - My World by Xenia Kousiniori\nΌταν κυκλοφόρησε η πρώτη ταινία το 2015, κοινό και κριτικοί την υποδέχτηκαν με μεγάλη θέρμη. Οι δημιουργοί κατάφεραν να μείνουν πιστοί στο ύφος και το πνεύμα των εμβληματικών ταινιών του Ρόκι που προηγήθηκαν, χαράζοντας το δικό τους μονοπάτι, όπως και ο Άντονις Κριντ βρήκε τον δρόμο του ακολουθώντας τα χνάρια του πατέρα του. Μέσα από τον Άντονις, η ταινία διεύρυνε το σύμπαν του Ρόκι. Η συναρπαστική ιστορία ενός νεαρού πυγμάχου που ψάχνει την ταυτότητά του και παλεύει να αποδείξει την αξία του έγινε μια ιστορία για τη νέα γενιά, που δεν είχε ακόμα γεννηθεί το 1976, όταν το “Ρόκι” κυκλοφόρησε στις αίθουσες, έγινε επιτυχία και κέρδισε τρία Όσκαρ, απογειώνοντας την καριέρα του άγνωστου μέχρι τότε Σιλβέστερ Σταλόνε.\nΗ νέα ταινία μπαίνει πιο βαθιά στο πώς ο Άντονις έρχεται αντιμέτωπος με αυτόν που ευθύνεται για τον θάνατο του πατέρα του, αλλά και με το τραύμα του Ρόκι που μετράει δεκαετίες. Ενώ έχει κατακτήσει τον τίτλο του πρωταθλητή, όπως και ο πατέρας του Απόλλο και ο μέντοράς του Ρόκι, ο Άντονις παλεύει μέσα του για να βρει το νόημα αυτής της επιτυχίας. Την ίδια στιγμή, κάπου στην Ουκρανία, υπάρχει ένας άντρας που θα αναγκάσει τον Άντονις να αντιμετωπίσει το παρελθόν του: ο Ιβάν Ντράγκο, ο άνθρωπος που σκότωσε τον Απόλλο Κρίντ σε αγώνα, πριν χάσει από τον Ρόκι σε άλλον αγώνα. Όταν ο Ιβάν έχασε εκείνο τον αγώνα, έχασε τα πάντα και ο γιος του, ο Βίκτορ, αναγκάστηκε να μεγαλώσει μέσα στο μίσος, ενώ έκανε σκληρές προπονήσεις. Όταν ο Άντονις ανακηρύσσεται πρωταθλητής, ο Ιβάν και ο Βίκτορ Ντράγκο βρίσκουν την ευκαιρία και αποφασίζουν να τον νικήσουν για να εξιλεωθούν. Ο Άντονις δέχεται την πρόκληση -χωρίς την αρχική έγκριση του Rocky- και τα υπόλοιπα είναι γνωστά.\nΣε γενικές γραμμές η ταινία σηκώνει ψηλά τον πήχη για τους ήρωές της, ενώ προσφέρει στο κοινό συναρπαστικές σκηνές με αγώνες μποξ, όπως για παράδειγμα ο αγώνας μεταξύ του Άντονις και του Βίκτορ στο ολυμπιακό στάδιο της Μόσχας και το προπονητικό καμπ στο Death Valley της Καλιφόρνια, όπου ο Ρόκι πηγαίνει με τον Άντονις. Κατά τα άλλα σε κάποια σημεία κάνει αρκετή κοιλιά, ιδίως στα κομμάτια της προσωπικής ζωής των χαρακτήρων. Δεν υπάρχει ιδιαίτερο ενδιαφέρον στην πλοκή, καθώς η έκβαση της ταινίας είναι εμφανής από την αρχή ενώ ουσιαστικά θυμίζει αντιγραφή του Ρόκι χωρίς ιδιαίτερες εκπλήξεις. Το new entry της ιστορίας, ο Φλόριαν Μουντεάνου, που υποδύεται τον Βίκτωρ, είναι πολύ καλός στις σκηνές σκληρής προπόνησης και πάλης αλλά σίγουρα υστερεί ερμηνευτικά. Ωστόσο, το “Creed 2” είναι μια καλή ταινία και σίγουρα δεν αφορά μόνο την πυγμαχία. Έχει να κάνει με τη σχέση των δύο ανθρώπων στο ρινγκ με αυτούς που κάθονται στις γωνίες, με τον κόσμο, τους δημοσιογράφους και κυρίως τον εαυτό τους. Αυτό που τελικά έχει πραγματική σημασία σε αυτήν την ταινία είναι η διαδρομή των χαρακτήρων.\nΠίσω από την κάμερα, συναντάμε τον βραβευμένο σεναριογράφο και σκηνοθέτη Στίβεν Κέιπλ Τζούνιορ, που με το ντεμπούτο του, το “The Land”, αναγνωρίστηκε ως ένα από τα πιο υποσχόμενα ταλέντα του Χόλιγουντ. Δυστυχώς, ο λόγος που το “Creed 2” είναι σίγουρα “λίγο” μπροστά στο πρώτο, είναι αναμφίβολα η απουσία του Ryan Coogler στη σκηνοθεσία, ο οποίος αναγκάστηκε να αρνηθεί λόγω του “Black Panther”. Αυτό και μόνο στερεί από την ταινία το λίγο παραπάνω που θα την έφερνε στα επίπεδα της πρώτης. Ο Στίβεν Κέιπλ Τζ. σίγουρα θα μπορούσε να είχε καλύψει κάποια σκηνοθετικά κενά, ωστόσο το αποτέλεσμα είναι ικανοποιητικό. Άλλωστε ήταν μεγάλος θαυμαστής των ταινιών Ρόκι. «Είδα για πρώτη φορά τον Ρόκι, όταν ήμουν μικρός και το είδα ξανά πρόσφατα και μου έκανε την ίδια εντύπωση», δηλώνει χαρακτηριστικά. Ο Κέιπλ ήταν αποφασισμένος να μην κάνει απλώς μια ταινία εκδίκησης, αλλά να διηγηθεί την ιστορία δύο γιων που τους συνδέει η ίδια τραγωδία.\nΣυνοψίζοντας, το “Creed ΙΙ” συμπυκνώνει πολλά πράγματα μαζί με τις ιστορίες των χαρακτήρων και συνεχίζει το franchise σε αρκετά καλό επίπεδο με δυνατές στιγμές, συγκίνηση και έντονη δράση στο ρίνγκ. Το love story και η οικογένεια είναι ακόμα εκεί. Οι αγώνες μποξ είναι εκεί, όπως και η αίσθηση του να είσαι στο περιθώριο. Η εκδίκηση και η μεταμέλεια είναι εκεί. Οι δυνατές ερμηνείες και η καλή χημεία των Σταλόνε και Τζόρνταν συνεχίζονται. Οι συναρπαστικές μάχες συνεχίζονται με πιο δυνατούς αντιπάλους. Ο Άντονις ακόμα μαθαίνει να ωριμάζει, οπότε είναι μια κρίσιμη ταινία για τον χαρακτήρα και το να καταλήξει στον πραγματικό λόγο που αγωνίζεται.\nand Florian Munteanu as Viktor Drago in CREED II\n«Στο Κριντ ΙΙ, το παρελθόν του Ρόκι τον έχει ξαναβρεί και το ίδιο συμβαίνει με τον Άντονις, που ασχολείται γιατί πρόκειται για τον άντρα που σκότωσε τον πατέρα του», λέει ο Σταλόνε. «Είναι η πιο σκοτεινή στιγμή στη ζωή του Ρόκι, όταν ο Απόλλο τον αντικατέστησε στον αγώνα με τον Ιβάν και πέθανε. Οπότε τώρα, ο Άντονις νιώθει ότι μπορεί να παλέψει με τον γιο του Ιβάν, τον Βίκτορ, για να ισοφαρίσει για τον πατέρα του. Όσο για τον Ιβάν, αφού έχασε στον αγώνα με τον Ρόκι, έχασε τα πάντα και πέρασε χρόνια να ποτίζει τον γιο του με μίσος και δίψα για εκδίκηση. Ο Ιβάν επέστρεψε για να αποδείξει στον κόσμο ότι δεν είναι ένας χαμένος και χρησιμοποιεί τον Βίκτορ για να το καταφέρει, ενώ ο Ρόκι φοβάται ότι η ιστορία επαναλαμβάνεται».\nΗ ιδέα ότι ο Άντονις εκδικείται τον χαμό του πατέρα του στο ρινγκ παλεύοντας ενάντια στον γιο του Ιβάν Ντράγκο έμοιαζε μια φυσική, αν όχι αναπόφευκτη εξέλιξη αυτού του πολυσύνθετου χαρακτήρα, ένα μέρος της διαδρομής που θα τον φέρει σε επαφή με τον εαυτό του. «Μου φάνηκε ενδιαφέρον θέμα, κάπως σαιξπηρικό σε σχέση με τους χαρακτήρες», λέει ο Σταλόνε. «Φέρνει επίσης, κοντά δύο διαφορετικές γενιές και αγαπημένους χαρακτήρες».\n«Όλα άρχισαν να δένουν όταν ο Σλάι σκέφτηκε την ιστορία με τον Ντράγκο», λέει ο Τζόρνταν. «Ήταν φυσικό που ο Άντονις έγινε μποξέρ, όπως ο Απόλλο και ότι ο Βίκτορ θα έπαιζε μποξ με τον ίδιο τρόπο με τον πατέρα του. Στον κόσμο της πυγμαχίας, οι γιοι των μποξέρ μεγαλώνουν μέσα στα γυμναστήριο βλέποντας τους πατεράδες τους και συχνά ακολουθούν τα χνάρια τους. Ήταν ευφυής ιδέα».\n«Ήθελα να σκαλίσω τους χαρακτήρες του Βίκτορ και του Ιβάν. Τι συνέβη μετά τον αγώνα του 1985; Ποια ήταν τα κίνητρα και ο πόνος που πέρασαν αυτοί οι χαρακτήρες που έζησαν στο περιθώριο μετά την ήττα του Ιβάν από τον Ρόκι; Δεν είχαμε δει τον Ιβάν για χρόνια, τι του συνέβη; Ήθελα να ξέρω πώς ήταν η ζωή τους. Είχε ενδιαφέρον να δούμε την ιστορία του Ντράγκο και να την ξαναζήσουμε με έναν τρόπο που μοιάζει καινούριος», συμπληρώνει ο σκηνοθέτης.\nMichael B. Jordan stars as Adonis Creed and Tessa Thompson as Bianca in CREED II\nΗ οικογένεια και ο αγώνας της ζωής τους\n«Η οικογένεια είναι στον πυρήνα της ταινίας, όπως άλλωστε και στις ταινίες Ρόκι», αναφέρει ο σκηνοθέτης. Ένα από τα πρώτα πράγματα που έμαθε ο Ρόκι στον Άντονις είναι ότι στην πυγμαχία ο αντίπαλος δεν είναι ο άλλος στο ρινγκ, αλλά ο ίδιος ο εαυτός του. Στο Κριντ ΙΙ, παρά την επιτυχία του, ο Άντονις ακόμα παλεύει μ’ αυτό.\n«Ο Άντονις νιώθει στο περιθώριο από τότε που έγινε πρωταθλητής», λέει ο Τζόρνταν για τον χαρακτήρα του. «Ποτέ δεν ένιωσε πρωταθλητής. Πότε δεν ένιωσε σίγουρος και αυτόν τον κάνει ενδιαφέροντα χαρακτήρα. Θέλει πάντα να αποδείξει κάτι. Αναρωτιέται γιατί νιώθει κενός. Γιατί δεν είναι ολοκληρωμένος». Πριν απαντήσει σε αυτά τα ερωτήματα πρέπει να κοιτάξει στο παρελθόν. Ο Άντονις αναμετριέται με έναν θρύλο, ένα σύμβολο. «Από το πουθενά, το παρελθόν χτυπάει την πόρτα του και τον αναγκάζει να κατέβει στο σκοτάδι, να σκεφτεί γιατί αγωνίζεται και αν μπορεί να γίνει σπουδαίος πυγμάχος», λέει ο Τζόρνταν. «Η ταινία δείχνει ότι περνάς δια πυρός και σιδήρου για να καταλάβεις τι είναι σημαντικό», συνεχίζει.\nΗ Τέσα Τόμπσον ήταν ενθουσιασμένη που επέστρεψε στον ρόλο της τραγουδίστριας-συνθέτριας Μπιάνκα Τέιλορ για το “Creed ΙΙ”. «Ο Μάικλ κι εγώ απολαύσαμε αυτούς τους χαρακτήρες και διατηρήσαμε σχέσεις από την πρώτη ταινία. Από τότε, έχουμε μείνει σε επαφή και είμαστε φίλοι. Είναι σαν μην έχει περάσει ο χρόνος. Σαν να έχουμε μεγαλώσει μαζί».\nΠατέρας και γιος παλεύουν για την εξιλέωση\nΌσο ο Άντονις παλεύει με την κληρονομιά του πατέρα του, ένας άλλος νεαρός φιλόδοξος πυγμάχος, πολύ μακριά, ζει με αυτό που συνέβη στον πατέρα του τον Ιβάν, που έχασε τα πάντα, όταν έχασε από τον Ρόκι. «Ο Ιβάν ήταν ανίκητος, ένας ήρωας της Σοβιετικής Ένωσης, ένας πολύ διάσημος άντρας. Τώρα έχει παρακμάσει στο σημείο του να δουλεύει πόρτα σε ένα κλαμπ στην Ουκρανία. Βλέπει τον γιο του σαν όχημα για να επιστέψει ένδοξα», λέει ο Λούντγκρεν που υποδύεται τον ξεπεσμένο πυγμάχο.\nΜε προπονητή τον Ιβάν, ο Βίκτορ έχει κατακτήσει πολλές νίκες στην πυγμαχία, αλλά είναι ποτισμένος από μίσος. «Ο Βίκτορ παλεύει για μία καλύτερη ζωή, αλλά αυτό που θέλει πραγματικά είναι μια οικογένεια και την αγάπη που ποτέ δεν πήρε», λέει ο Φλόριαν Μουντεάνου που υποδύεται τον ρόλο.\nΜια ευκαιρία για τον τίτλο\nΌταν οι δημιουργοί έψαχναν ποιος θα υποδυθεί τον γιο του Ντράγκο, Βίκτορ, έψαχναν κάποιον που θα έμοιαζε με τον επιβλητικό πατέρα, θα μπορούσε να πυγμαχεί και να παίζει. Μετά από μήνες, ο Σταλόνε εντόπισε τον τεράστιο 27χρονο πυγμάχο από τη Γερμανία που ακούει στο όνομα Φλόριαν Μουντεάνου. «Ήταν τελείως σουρεαλιστικό, έκανα οντισιόν μέσω Skype με τον Σταλόνε που ήταν ο παιδικός μου ήρωας», λέει ο Μουντεάνου. «Ως πυγμάχος, μεγάλωσα με ταινίες του Ρόκι. Δεν μπορώ να περιγράψω το συναίσθημα που είχα όταν είδα τον Σταλόνε στην οθόνη του υπολογιστή και κατάλαβα τι γίνεται».\nΟ Σταλόνε λέει ότι η διαδικασία του θύμισε τι πέρασε όταν έψαχναν τον Ιβάν Ντράγκο πριν από τριάντα χρόνια. «Ψάχναμε εννιά μήνες πριν βρούμε τον Ντολφ Λούντγκρεν», θυμάται ο δημιουργός. «Ο Ντολφ ήταν μοναδικός. Όμορφος, ψηλός, ξανθός και μπορούσε να πυγμαχήσει! Ήταν πρωταθλητής στο καράτε για χρόνια στη Σουηδία και την Ευρώπη, οπότε καταλάβαινε τι έπρεπε να κάνει. Ο Φλόριαν είναι έτσι. Ξέρει να παίζει μποξ. Επίσης, είναι απίστευτα μεγαλόσωμος και μυώδης». Ο Λούντγκρεν πέρασε πολύ χρόνο με τον Μουντεάνου πριν το γύρισμα. «Αποκτήσαμε σχέση πατέρα-γιου. Γυμναζόμασταν, πηγαίναμε για φαγητό, μιλούσαμε για ώρες για τους χαρακτήρες μας και την ταινία. Στο πανί, θα δείτε μία βαθιά σχέση μεταξύ μας».\nΟ Τζόρνταν που πέρασε μήνες προπόνησης με τον Μουντεάνου είχε εντυπωσιαστεί με τις αγωνιστικές και τις υποκριτικές του ικανότητες. «Ο Φλόριαν είναι πολύ ταπεινός, έχει ζήλο και είχαμε καλή χημεία», λέει ο πρωταγωνιστής. «Ο Σλάι με βρήκε και ο Στίβεν Κέιπλ συνεργάστηκε μαζί μου για να μπορώ να παίξω και πέρασε χρόνο να με καθοδηγεί» λέει ο Μουντεάνου. «Με ενθάρρυνε να είμαι φυσικός μπροστά στην κάμερα. Πάντα μιλούσαμε πριν τις σκηνές».\nΗ προετοιμασία για μια ταινία με αγώνες μποξ παίρνει μήνες. Οι ηθοποιοί πρέπει να είναι σε φόρμα, να μάθουν τη χορογραφία, να ακολουθούν ευλαβικά καθημερινό πρόγραμμα, να γυμνάζονται σκληρά για ώρες, πολλές περισσότερες από μια κανονική ταινία. Ο Τζόρνταν, που είχε περάσει κάτι αντίστοιχο για την πρώτη ταινία, ήξερε ότι αυτή τη φορά θα έπρεπε να ξεπεράσει τον εαυτό του. «Στην πρώτη ταινία, δεν φανταζόμουν τι θα περάσω. Στη δεύτερη, ήταν ακόμα χειρότερα», λέει γελώντας ο ηθοποιός. «Γυμναζόμουν μέχρι να εξαντληθώ κάθε μέρα. Καμιά φορά δύο φορές την ημέρα, γύριζα με πρησμένες αρθρώσεις στα δάχτυλα».\nΤην πρώτη φορά που είδε τον Μουντεάνου, ο Τζόρνταν έμεινε άφωνος. «Είναι τεράστιος!» σκέφτηκε ο πρωταγωνιστής. Για την ακρίβεια, ο Τζόρνταν πήρε βάρος και ο Μουντεάνου χρειάστηκε να χάσει για να φαίνεται πιστευτό ότι θα μπορούσαν να αγωνιστούν στο ίδιο ρινγκ. «Είμαι πιο βαρύς από ποτέ» λέει ο Τζόρνταν. «Πιο βαρύς από την πρώτη ταινία ή το BlackPanther».\nΜια δυσκολία που είχαν να αντιμετωπίσουν ήταν ότι για τις ανάγκες της ταινίας οι μπουνιές έπρεπε να κάνουν μεγαλύτερη τροχιά και να διαρκούν περισσότερο, σε αντίθεση με τις κοφτές κινήσεις της αληθινής πυγμαχίας. «Χρειάστηκε να χτίσουμε έναν δεσμό και μία χημεία και να εμπιστευτούμε ο ένας τον άλλον στο ρινγκ για να ρίχνουμε επικίνδυνες μπουνιές σε πολύ κοντινή απόσταση και να είμαστε σίγουροι ότι αυτές οι μπουνιές είναι στην ώρα τους και ότι θα γλιστρούσαμε και θα σκύβαμε όπως έπρεπε για να αντιδράσουμε στον αντίπαλο», λέει ο Τζόρνταν.\n«Γι’ αυτό χρειάστηκαν τρεις μήνες προετοιμασίας για να χτίσουμε εμπιστοσύνη. Θέλαμε να φαίνεται αληθινό. Έπρεπε να θυμόμαστε πολλά. Για να φαίνεται αληθινό έπρεπε να ρίχνω με όλη μου τη δύναμη, αλλά να χτυπάω στον αέρα, όχι πάνω στον Μάικλ». Και ο Μουντεάνου τα κατάφερε, μέχρι που μια φορά χτύπησε τον Τζόρνταν στα αλήθεια σε μια συναισθηματικά φορτισμένη σκηνή της ταινίας. «Τον κοίταξα στα μάτια», λέει ο Τζόρνταν. «Και σκέφτηκα ότι δεν ήταν εκεί, ότι δεν είναι ο εαυτός του. Στο μυαλό μου φώναζα «Φλόριαν εγώ είμαι, ο Μάικ». Αλλά έριξε την μπουνιά και την μπλόκαρα», λέει ο πρωταγωνιστής. «Δεν έχει σημασία αν την μπλόκαρα ή όχι, γιατί είναι τόσο δυνατός και μπουμ! Οπότε την ένιωσα μια χαρά. Ήξερα ότι ήταν μια πολύ συναισθηματική σκηνή για τον Φλόριαν. Είναι καινούριος ηθοποιός και βυθίστηκε στο συναίσθημα. Ξέρω πώς είναι αυτό. Είμαι πολύ περήφανος για αυτόν, γιατί ξέρω ότι μπήκε στη στιγμή».\nΗ ταινία “Creed II” κυκλοφορεί στους κινηματογράφους από τις 29 Νοεμβρίου από την Tanweer.\nΔΙΑΡΚΕΙΑ: 2 h και 10′\n« Οι αγαπημένες μου σαλάτες με superfoods: Αβοκάντο γεμιστά με σπιτική κοτοσαλάτα!\nΚριτική “AQUAMAN”: Ο Ατλάντιος ήρωας έρχεται δυναμικά και βγάζει το σύμπαν της DC στην επιφάνεια! »\nTags: backstage, box, cinema, creed, film, film critic, Hollywood, kritiki, movies, rocky, Stallone, trivia, κινηματογράφος, κριτικές, κριτική, πρωταγωνιστές, ταινίες


Αρώματα για να φοράς στο σπίτι κάθε μέρα - The Cover\nΈχουμε συγκεντρώσει τα πιο ωραία αρώματα για να φοράς στο σπίτι, όλη μέρα κάθε μέρα και να μη σε κουράσουν ποτέ.\nΤο να φοράς ένα άρωμα μέσα στο σπίτι, είναι σίγουρα ο πιο εύκολος και άμεσος τρόπος να ομορφύνεις την καθημερινότητα σου και να διαμορφώσεις την διάθεση σου με το πρώτο πρωινό ψέκασμα. Υπάρχουν μάλιστα αρκετές έρευνες και στατιστικές, που λένε πως ακόμη και κατά την διάρκεια της καραντίνας, ο κόσμος δεν σταμάτησε καθόλου να φορά ή να αγοράζει αρώματα.\nΤα περισσότερα πικάντικα αρώματα ή τα βαριά αφροδισιακά αρώματα, δεν ενδείκνυνται για να τα φοράμε πολλές ώρες και καθημερινά, καθώς το έντονο ίχνος τους μπορεί να ενοχλήσει μέσα στο σπίτι, αλλά και να σε κουράσει. Για αυτό και σίγουρα κοιτάμε σε πιο ελαφριές μυρωδιές, πιο διακριτικές που δεν κουράζουν.\nΚάποια φλοράλ αρώματα, κάποια φρουτώδη αρώματα αλλά και κάποια πολύ ιδιαίτερα, μπορείς με άνεση να τα φοράς κάθε μέρα, όλη μέρα και να μη τα βαρεθείς.\nΤα πουδρέ αρώματα επίσης είναι μια κατηγορία αρωμάτων που φοριούνται με άνεση και χωρίς να ενοχλούν κάποιον μέσα στο σπίτι, αλλά μπορείς σίγουρα να διευρύνεις τις επιλογές σου. Για αυτό σήμερα θα σου προτείνουμε τα πιο ωραία γυναικεία αρώματα για να φοράς στο σπίτι, ώστε να σου αφήνουν μια ευχάριστη αίσθηση.\n#1. THE BODY SHOP INDIAN NIGHT JASMINE\nΜια επιλογή που έχετε για να βρείτε το τέλειο άρωμα για να φοράτε μέσα στο σπίτι, είναι σίγουρα οι πιο ελαφριές εκδοχές αρωμάτων, όπως τα eau de toilette και τα skin scents. Στην πρώτη κατηγορία ανήκει και αυτό το συγκλονιστικό edt από το The Body Shop, με το πιο ωραίο γιασεμί που έχουμε μυρίσει ποτέ σε άρωμα.\nΔιακριτικό και ζεστό, είναι ένα άρωμα που θα θέλεις επάνω σου το πρωί και στα σεντόνια σου το βράδυ.\nThe Body Shop Indian Night Jasmine Eau De Toilette €23.50/50ml\n#2. BYREDO BIBLIOTHEQUE\nΤο best seller αρωματικό κερί της Byredo, υπάρχει και σε άρωμα και αν είσαι fan των ιδιαίτερων αρωμάτων, αυτό πρέπει να το δοκιμάσεις. Με την ιδιαίτερη μυρωδιά του, είναι τέλειο για lazy Κυριακές στον καναπέ, διαβάζοντας το αγαπημένο σου βιβλίο.\nΟι ζουμερές του νότες, δεν αφήνουν την νότα του δέρματος να κυριαρχήσει, αυτός όμως είναι και ο λόγος που μας αρέσει.\nByredo Bibliotheque edp από 140,40 €\n#3. SALVATORE FERRAGAMO AMO FLOWERFUL\nΧωρίς υπερβολές…ένα από τα ωραιότερα φλοράλ αρώματα που έχουμε δοκιμάσει. Από την σειρά “Amo” είναι το αγαπημένο μας και δύσκολα θα δυσαρεστήσει κάποια που αγαπά τα φλοράλ και τα φρουτώδη αρώματα.\nΜε λίγες λέξεις είναι η άνοιξη σε ένα άρωμα. Τι καλύτερο από ένα ζωηρό, φωτεινό, αισιόδοξο άρωμα για να φοράμε στο σπίτι, περιμένοντας τον ερχομό της άνοιξης;\nSalvatore Ferragamo Amo Ferragamo Flowerful edt 62,14€ / 50ml\n#4. GIORGIO ARMANI ACQUA DI GIOIA\nΦυσικά, οι μέρες εγκλεισμού δεν μας κάνουν πάντα να θέλουμε να νιώσουμε πιο όμορφα στο σπίτι, αλλά να ταξιδέψουμε. Το Acqua Di Gioia είναι ένα από τα αρώματα που θα σε κάνουν να νιώθεις πως πραγματικά βρίσκεσαι αλλού.\nΕμπνευσμένο από τις διακοπές του Giorgio Armani στις βίλες του -στα νησιά Pantelleria και Antigua- περιέχει τις νότες που χρειάζεσαι για να μεταφερθείς σε μαγικές, καλοκαιρινές νύχτες.\nGiorgio Armani Acqua Di Gioia edp από 36,66€\n#5. DONNA KARAN CASHMERE MIST\nΗ πιο απαλή, cozy μυρωδιά που θα θέλεις επάνω στα πλεκτά σου όλη μέρα. Tουλάχιστον όσο βρισκόμαστε ακόμη στην καρδιά του χειμώνα. Eξαιρετικά εκλεπτυσμένο αυτό το άρωμα εμπνέεται από την αίσθηση που αφήνει το κασμίρι όταν έρχεται σε επαφή με το γυναικείο δέρμα.\nDONNA KARAN, Cashmere Mist edp από 30ml/29€\n#6. GUCCI BLOOM\nΜε μια απίστευτη φρεσκάδα, αυτό το άρωμα αιχμαλωτίζει το όραμα του Alessandro Michele για τις νέες ηλικίες. Αν και διαβάζοντας τις νότες του μπορεί να νομίζεις πως δεν θα αποπνέει την γνωστή φρεσκάδα των πουδρέ αρωμάτων καθώς δεν περιέχει musk, πετυχαίνει το ίδιο καθαρό αποτέλεσμα μέσα από το αναρριχητικό ρανγκούν, ένα εξωτικό ινδικό φυτό με πολύ χαρακτηριστικό πουδρέ άρωμα.\nGucci Bloom eau de parfum 46,36€/30ml\nΕτικέτες:ΑΡΩΜΑΤΑΑΡΩΜΑΤΑ ΓΙΑ ΤΟ ΣΠΙΤΙΓΥΝΑΙΚΕΙΑ ΑΡΩΜΑΤΑ


Φεβρουάριος 2016 – Σελίδα 2 – economist.gr\nΘα μοιράσουν τους πρόσφυγες, παντού σε Ελληνικό έδαφος\n- 29/02/2016\tΛαθρομετανάστεςπρόσφυγες\nΜπορούμε, δεν μπορούμε να αντεπεξέλθουμε, θα μας στείλουν τους μετανάστες.\nView More Θα μοιράσουν τους πρόσφυγες, παντού σε Ελληνικό έδαφος\n- 29/02/2016\tεπικουρικές συντάξεις\nΜειώσεις της τάξης των 300 εκατ. ευρώ στις επικουρικές «φωτογραφίζει» κυβερνητική μελέτη για τις συντάξεις. Πρόκειται για τις αναγκαίες υποχωρήσεις, προκειμένου να ανοίξει ο δρόμος…\nView More Μειώσεις της τάξης των 300 εκατ. ευρώ στις επικουρικές\nΕμφάνιση και στην Ελλάδα του ψηφιακού πορτοφολιού\n- 29/02/2016\tψηφιακό πορτοφόλι\nΣύντομα αναμένεται και η εμφάνιση του ψηφιακού πορτοφολιού για συναλλαγές. Έτσι το έξυπνο κινητό, όπως αναφέρει ο επικεφαλής της Visa για την Ελλάδα, την Κύπρο…\nView More Εμφάνιση και στην Ελλάδα του ψηφιακού πορτοφολιού\n- 29/02/2016\tπρόσφυγες\nΠερισσότεροι από 100.000 πρόσφυγες και μετανάστες έχουν φτάσει στην Ευρώπη ως τώρα φέτος, με τον τριπλάσιο ρυθμό των αφίξεων του πρώτου μισού του 2015. Τουλάχιστον…\nView More Οι αφίξεις προσφύγων στην Ελλάδα ξεπερνούν τις 100.000 σε λιγότερο από δύο μήνες\n- 26/02/2016\tΜΑΚΕΔΟΝΙΑΠΑΙΟΝΙΑ\nΟ διάσημος Αμερικανός Καθηγητής Αρχαιολογίας στο Πανεπιστήμιο του Μπέρκλευ Στέφεν Μίλλερ, με μνημειώδη επιστολή του, προς το επίσημο Περιοδικό του Αμερικανικού Αρχαιολογικού Ινστιτούτου «Archaeology Magazine», ξεσκεπάζει τους…\nView More ΠΑΙΟΝΙΑ ΚΑΙ ΟΧΙ …«ΜΑΚΕΔΟΝΙΑ»!


Βαγγέλης Μαρινάκης: Υποστηρικτής ή αντίπαλος του Κυριάκου Μητσοτάκη; - Ανοιχτό Παράθυρο\nHomeΠροσωπογραφίεςΒαγγέλης Μαρινάκης: Υποστηρικτής ή αντίπαλος του Κυριάκου Μητσοτάκη;\n1 Οκτωβρίου 2019 Προσωπογραφίες\nΌχι αδίκως. Όταν ο Μπερλουσκόνι γιγαντώθηκε, χρησιμοποίησε την ισχύ του για να καταλάβει την πολιτική εξουσία και η Ιταλία το πληρώσει ακριβά και το πληρώνει ακόμη.\nΟ ανασκολοπισμός της Ιστορίας\n1 Σεπτεμβρίου 2019 Προεκτάσεις


Ελένη Τοπαλούδη: Αρνείται την εμπλοκή του στο βιασμό ο 19χρονος - Ελλάδα - Νέα Κρήτη\nΤώρα διαβάζετε: Ελένη Τοπαλούδη: Αρνείται την εμπλοκή του στο βιασμό ο 19χρονος\nΤο κινητό του τηλέφωνο αναμένεται να «δώσει» τις απαντήσεις\nΑρνείται κάθε ανάμιξη στον βιασμό της 19χρονης ΑμΕΑ ο 19χρονος κατηγορούμενος για τη δολοφονία της Ελένης Τοπαλούδη στη Ρόδο.\nΡόδος: 18χρονη βιάστηκε από το δολοφόνο της Ελένης Τοπαλούδη\nΠάντως, ο 19χρονος δέχτηκε να δώσει τους κωδικούς του κινητού του, γεγονός από το οποίο αναμένονται καταιγιστικές εξελίξεις.\nΟ νεαρός απολογήθηκε χτες και ξαναγύρισε στις φυλακές Γρεβενών, όπου και κρατείτο.\nΚατά την απολογία του, δεν κατάφερε να πείσει εισαγγελέα και ανακρίτρια οι οποίοι με σύμφωνη γνώμη τον έκριναν προσωρινά κρατούμενο, για δεύτερη φορά.\nΣύμφωνα με τη rodiaki.gr, ο 19χρονος επεσήμανε την άσχημη ψυχολογική κατάσταση στην οποία βρισκόταν μετά το περιστατικό της δολοφονίας της 20χρονης φοιτήτριας Ελένης Τοπαλούδη. Ο ίδιος φέρεται να είπε πως, πράγματι πήγε πίσω από τον Ευαγγελισμό και συνομίλησε με την παρέα, την οποία είχε γνωρίσει από τον 21χρονο Ροδίτη. Μάλιστα, διευκρίνισε πως εκείνον αναζητούσε (τον 21χρονο Ροδίτη) προκειμένου να μιλήσει μαζί του και να τον πείσει να πάνε στην αστυνομία για την υπόθεση της φοιτήτριας.\nΟ ίδιος φέρεται να είπε πως δεν τον βρήκε και πως εκεί στην παρέα ήταν ο 23χρονος Ρομά με την 19χρονη κοπέλα, οι οποίοι φλέρταραν μεταξύ τους. Καθώς δεν ήταν σε καλή ψυχολογική κατάσταση αποφάσισε να φύγει και τότε ο 23χρονος Ρομά με την κοπέλα τον ρώτησαν αν τον πειράζει να τους πάρει μαζί του για βόλτα.\nΟ 19χρονος είπε πως δεν είχε πρόβλημα, το ζευγάρι επιβιβάστηκε και κάθισε στο πίσω μέρος του αυτοκινήτου και καθώς συνέχιζαν να φλερτάρουν τους άφησε στο Ενυδρείο, ενώ ο 23χρονος του ζήτησε να περάσει να τους πάρει σε είκοσι λεπτά.\nΟ 19χρονος ανέφερε πως μετά από περίπου μισή ώρα πήγε και πάλι στο Ενυδρείο, όπου εκεί βρήκε μόνο τον 23χρονο. Ο τελευταίος του είπε πως η κοπέλα είχε πάει με τα πόδια σπίτι της. Τον 23χρονο τον μετέφερε πίσω στον Ευαγγελισμό, τον άφησε και έφυγε.\nΠροσωρινά κρατούμενος για το βιασμό και ο 23χρονος Ρομά\nΑπό την άλλη, ο 23χρονος σύμφωνα με πληροφορίες, απολογούμενος φέρεται να αποδέχτηκε ότι υπήρξε ερωτική επαφή με την κοπέλα και να περιέγραψε στην ανακρίτρια τα όσα συνέβησαν το βράδυ της 1ης Δεκεμβρίου 2018 στην περιοχή του Ενυδρείου μεταξύ του ιδίου, του 20χρονου αλλοδαπού και της κοπέλας, τονίζοντας ωστόσο πως για όλα υπήρχε η συναίνεση της. Μάλιστα, ο ίδιος φέρεται να είπε στην ανακρίτρια πως μετά την ολοκλήρωση των όσων έκαναν οι τρεις τους, η κοπέλα τους χαιρέτισε και έφυγε με τα πόδια για το σπίτι της.\nΟ 23χρονος αρνήθηκε τα όσα φέρεται να είπε και να υπέγραψε εξεταζόμενος προανακριτικά από τους αστυνομικούς, καθώς όπως είπε τον χτύπησαν και δέχτηκε πιέσεις για να το κάνει αυτό. Ο ίδιος πρόσθεσε ότι δεν γνωρίζει ούτε γραφή ούτε ανάγνωση και ζήτησε να εξεταστεί από την ιατροδικαστική υπηρεσία.\nΔεύτερος αυτόπτης μάρτυρας επιβεβαίωσε τα όσα ισχυρίστηκε ο πρώτος. «Η 19χρονη έφυγε με τον 19χρονο και πήγε μαζί τους και ο 23χρονος. Είχα ακούσει ότι βίαζε κοπέλες. Όλοι το ήξεραν αυτό», τόνισε.\nΣτο μεταξύ, έκκληση στους γονείς και τα κορίτσια τους, που ενδεχομένως υπέστησαν τα ίδια κατά την παραμονή τους στη Ρόδο, να βγουν και να μιλήσουν, απηύθυνε, ο πατέρας της Ελένης Τοπαλούδη, Γιάννης, σύμφωνα με το cnn.gr.\n«Πριν συμβεί ό,τι τραγικό συνέβη στην κόρη μας είχα καταγγείλει ότι υπάρχει στη Ρόδο ένα κύκλωμα που βιάζει και εκβιάζει νεαρά κορίτσια» αποκάλυψε ο Γιάννης Τοπαλούδης.\n«Υπάρχει ένα απόστημα στη Ρόδο που πρέπει να σπάσει» τόνισε, ο πατέρας της φοιτήτριας που βρήκε φρικτό θάνατο στα χέρια των δύο νεαρών, στη Ρόδο.


ΣΥΝΕΝΤΕΥΞΗ 17 NOV 2018 / Θανάσης Πατσαβός\nΥπεύθυνος Επικοινωνίας και Προάσπισης Δικαιωμάτων στο Σύλλογο Οροθετικών Ελλάδας «Θετική Φωνή», ο Γιώργος Τσιακαλάκης μίλησε στο Flix για όλα όσα καθιστούν αναγκαίο το διήμερο ενημέρωσης και την αποδοχή ενάντια στην προκατάληψη που θα πραγματοποιηθεί στις 21 και 22 Νοεμβρίου στη Στέγη του Ιδρύματος Ωνάση.\nΜε αφορμή την Παγκόσμια Ημέρα AIDS 2018, η Στέγη του Ιδρύματος Ωνάση και ο Σύλλογος «Θετική Φωνή» διοργανώνουν στις 21 και 22 Νοεμβρίου μια σειρά διαπροσωπικών δράσεων, φέρνοντας στο προσκήνιο ανθρώπους με HIV και τις ιστορίες τους.\nΣτη διήμερη εκδήλωση που φέρει τον τίτλο «I’m Positive» και θα πραγματοποιηθεί στη Στέγη του Ιδρύματος Ωνάση, οροθετικά άτομα συστήνονται και μιλούν με τόλμη και ειλικρίνεια για τη ζωή τους, μέσα από προσωπικές αφηγήσεις, κινηματογραφικές προβολές και άλλες δράσεις με ιστορική και κοινωνική διάσταση, που ευελπιστούν να συγκινήσουν αλλά και να αφυπνίσουν το κοινό. Παράλληλα, παιδιά και έφηβοι θα έχουν την ευκαιρία να συνομιλήσουν με εκπροσώπους της κοινότητας των οροθετικών για θέματα σεξουαλικής υγείας, αλλά και για τις προκλήσεις και προκαταλήψεις με τις οποίες έρχονται αντιμέτωποι, με σκοπό την ταχύτερη κατάρριψη του στίγματος που συνοδεύει αυτές τις ομάδες.\nΔιαβάστε ακόμη: I’m Positive - Eνα διήμερο ενημέρωσης και αποδοχής ενάντια στην προκατάληψη για τον HIV\nΒασικός εμπνευστής και διοργανωτής του «I’m Positive», ο Γιώργος Τσιακαλάκης, Υπεύθυνος Επικοινωνίας και Προάσπισης Δικαιωμάτων στο Σύλλογο Οροθετικών Ελλάδας «Θετική Φωνή», μίλησε στο Flix για τους στόχους των δράσεων, την καταλυτική δύναμη της εικόνας και την ανάγκη να μιλήσουμε για τον HIV σε πρώτο πρόσωπο\nH είσοδος σε όλες τις εκδηλώσεις του «I’m Positive» είναι ελεύθερη, με σειρά προτεραιότητας. Η διανομή των δελτίων εισόδου ξεκινά 1 ώρα πριν από κάθε εκδήλωση. Για περισσότερες πληροφορίες μπείτε και στην επίσημη ιστοσελίδα της Στέγης.\nΠώς ξεκίνησε η ιδέα πίσω από το διήμερο του «I’m Positive»;\nΠροέκυψε από την ιδέα να μιλήσουμε για τον HIV σε πρώτο πρόσωπο γιατί έτσι ο λόγος μας θα αποκτήσει μεγαλύτερη δύναμη και δυναμική, θα ακουστεί πιο καθαρός και πειστικός. Η επιστήμη έχει κάνει άλματα στην αντιμετώπιση του HIV/AIDS. Μέσα σε λίγα χρόνια η νόσος έγινε χρόνια, με υπό συνθήκες καλή ποιότητα ζωής και προσδόκιμο επιβίωσης εφάμιλλο του γενικού πληθυσμού. Ωστόσο, η κοινωνική διάσταση της νόσου παραμένει συχνά κολλημένη πίσω στις σκοτεινές δεκαετίες του ’80 και του ’90. Αυτό οφείλεται στο στίγμα που βιώνουν τα οροθετικά άτομα, στίγμα που με τη σειρά του ενσαρκώνει όλα τα φοβικά μας ένστικτα για ομάδες που πλήττονται δυσανάλογα από τον ιό: τους gay άνδρες, τα τρανς άτομα, τους χρήστες ψυχοδραστικών ουσιών, τους εργαζόμενους στο σεξ. Υπάρχει μία μερίδα κόσμου που αντιλαμβάνεται τη νόσο σαν μία «τιμωρία» για όσους ζουν, «επέλεξαν να ζουν» ή «πρέπει να ζουν» στο περιθώριο. Επομένως, η συζήτηση για τα στερεότυπα που συνοδεύουν το HIV/AIDS συμπυκνώνει την τάση συντηρητικοποίησης του δυτικού κόσμου, την ανάδυση της ρητορικής μίσους και τη νομιμοποίησή της στη δημόσια σφαίρα και στον πολιτικό λόγο παγκοσμίως, το ρατσισμό, την ομοφοβία, την έμφυλη βία, το φόβο για τον άλλο. Σε αυτόν τον φόβο, εμείς απαντάμε με θετικό πρόσημο αντιπαραβάλλοντας την παιδεία και τις αξίες που φέρουν στο επίκεντρό τους τον άνθρωπο με όρους αποδοχής, ανεκτικότητας και συμπερίληψης.\nΣτο πρόγραμμα βλέπουμε ότι πολλές από τις εκδηλώσεις του διημέρου απευθύνονται σε παιδιά και εφήβους. Πόσο σημαντική πιστεύετε ότι είναι η ενημέρωση της νεότερης γενιάς πάνω σε θέματα HIV; Και πόσο ανοιχτοί θεωρείτε ότι είμαστε στην Ελλάδα σε μια πιο δυναμική πληροφόρηση του ανήλικου κοινού;\nΚαι πάλι θα διεύρυνα το κάδρο. Χρησιμοποιούμε τον HIV ως όχημα για να ταξιδέψουμε τη σκέψη και το συναίσθημά μας σε κοινωνίες όπως τις οραματιζόμαστε, μακριά από φοβικές και στερεοτυπικές αγκυλώσεις, περιθωριοποιημένες ομάδες, χαμένες ζωές, ανθρώπους δεύτερης ή τρίτης κατηγορίας. Δεν περιγράφω μία ουτοπία. Περιγράφω τον στόχο που πολλές κοινωνίες έχουν καταφέρει να προσεγγίσουν πολύ περισσότερο από εμάς. Ομως η επίτευξή του ξεκινάει πολύ πιο πέρα από την καταπολέμηση του στίγματος που συνοδεύει μία ασθένεια όπως είναι ο HIV. Αυτό είναι το σύμπτωμα. Το αίτιο είναι η έλλειψη ουσιαστικής παιδείας που μας δίνει τα εφόδια να νιώσουμε τόσο σίγουροι για τον εαυτό μας ώστε να μη φοβόμαστε τον διπλανό ή τον απέναντί μας, που καθιστά τη γνώση και τη λογική πιο ισχυρές από τον μύθο και το θυμικό. Σε αυτήν την προσπάθεια είναι ανάγκη να έχουμε ως σύμμαχο τις νέες γενιές. Δεν έχουμε άλλη επιλογή από αυτή τη συμμαχία. Και με αυτή τη συμμαχία δεν έχουμε άλλη επιλογή από το να νικήσουμε.\nΒλέπετε να έχουν αλλάξει τα πράγματα στη χώρα μας τα τελευταία χρόνια σχετικά με την αντιμετώπιση των οροθετικών ατόμων; Και με ποιο τρόπο;\nΕχουμε κάνει σημαντικά βήματα ως κοινωνία. Ιδίως οι νεότερες γενιές είναι λιγότερο επηρεασμένες από τους μύθους προηγούμενων δεκαετιών και το φόβο που έσπειρε τότε το AIDS. Παρά την απουσία σεξουαλικής διαπαιδαγώγησης στα σχολεία, είναι αισιόδοξο πως τα νέα παιδιά είναι περισσότερο ενημερωμένα για θέματα που σχετίζονται με τη σεξουαλική υγεία, πέρα από ηθικολογικές προσεγγίσεις. Από την άλλη πλευρά, πρόσφατα ο σύλλογός μας ολοκλήρωσε μία ευρεία έρευνα για τη μέτρηση του στίγματος που βιώνουν οι άνθρωποι που ζουν με HIV στη χώρα. Ενα από τα ενδιαφέρονται ευρήματα είναι ότι η συντριπτική πλειοψηφία των οροθετικών ατόμων δεν τολμάει να αποκαλύψει ότι ζει με τον ιό στην οικογένεια, στο εργασιακό περιβάλλον, σε φίλους, πουθενά. Η απειλή της επίκρισης και της απόρριψης εξακολουθεί να είναι παρούσα. Ο HIV εξακολουθεί να αποτελεί «ένα ένοχο μυστικό» γιατί ως τέτοιο το αντιμετωπίζει η κοινωνία μας.\nΠοιος πιστεύετε ότι είναι, ή πρέπει να είναι, ο ρόλος της τέχνης (και του κινηματογράφου) σε όλο αυτό;\nΔεν είναι τυχαίο ότι επιλέξαμε να μιλήσουμε για τον HIV μέσα από την τέχνη, μέσα από τον κινηματογράφο. Η δύναμη της εικόνας, της ιστορίας, η ταύτιση με τους ανθρώπους που μοιράζονται μπροστά στα μάτια μου τις σκέψεις, τις πράξεις, τους φόβους, τις ελπίδες, τους έρωτές του, είναι καταλυτική. Παρακολουθούσα πρόσφατα την ταινία «Bohemian Rapsody» για τη ζωή του Freddy Mercury. Στην αρχή της ταινίας άκουγα τριγύρω μου υποτιμητικά σχόλια για τον σεξουαλικό προσανατολισμό του, για το HIV. Στο τέλος της ταινίας, όλη η αίθουσα αυθόρμητα χειροκρότησε. Η αποδοχή είχε νικήσει την απόρριψη.\nΟι προσωπικές ιστορίες οροθετικών ατόμων και η επαφή τους με το κοινό βρίσκονται στην καρδιά του «I’m Positive». Πόσο σημαντική είναι αυτή η άμεση επικοινωνία όσον αφορά την ενημέρωση για τον HIV;\nΓια χρόνια ο HIV ήταν ταυτισμένος με το σκοτάδι, με τη γυρισμένη πλάτη στην κάμερα. Στη δημόσια σφαίρα κυριαρχούσαν κίτρινες ιστορίες με τίτλους όπως «Διάσημος τραγουδιστής με AIDS». Το στίγμα που συνοδεύει τη νόσο δεν επέτρεψε να δημιουργηθούν θετικά πρότυπα ανθρώπων και ιστοριών που να αποδεικνύουν ότι η ζωή βρίσκει τρόπο να ξαναγίνει φωτεινή κάτω από οποιεσδήποτε περιστάσεις και μετά από οποιαδήποτε δύσκολη στιγμή. Υπάρχει όμως μία προϋπόθεση. Να αγαπήσουμε, να αποδεχθούμε και να συμφιλιωθούμε με τον εαυτό μας. Σύμφωνα με έρευνά μας, το 70% των οροθετικών ατόμων στην Ελλάδα δηλώνει πως διακατέχεται από τα αισθήματα της ενοχής, της ντροπής και της έλλειψης αυτοπεποίθησης λόγω του HIV. Μέσω αυτής της κοινής προσπάθειας με τη Στέγη του Ιδρύματος Ωνάση, θέλουμε μέσα στα επόμενα χρόνια να νοηματοδοτήσουμε τη φράση «Ι’m Positive» ως ένα μήνυμα αποδοχής και αγάπης, πρώτα για τον εαυτό μας, γιατί όλοι είμαστε διαφορετικοί, και μετά για τον άλλο, γιατί όλοι είμαστε ίσοι.\nΤι θα συμβουλεύατε εσείς προσωπικά κάποιον που παλεύει με το κοινωνικό στίγμα και διστάζει να ανοιχτεί στους γύρω του;\nΣε αυτήν την ισορροπία ανάμεσα στο να μιλήσω ανοιχτά από τη μία, γιατί θέλω να ζήσω τη ζωή μου όπως κάθε άνθρωπος χωρίς σκιές και μυστικά, και από την άλλη να θωρακίσω τον εαυτό μου από απορριπτικές συμπεριφορές ή από το φόβο του στιγματισμού, μόνο ο καθένας ξεχωριστά μπορεί να αξιολογήσει τις ανάγκες του και να πάρει την καλύτερη απόφαση για τη ζωή του. Μπορούμε όμως να δουλέψουμε μαζί ώστε σε μερικά χρόνια αυτό το δίλημμα να είναι κενό περιεχομένου, να είναι αυτονόητο ότι κάθε άνθρωπος, χωρίς αστερίσκους και υποσημειώσεις, θα μπορεί να μοιραστεί με την κοινωνία την αλήθεια του, σε πρώτο πρόσωπο και με το πρόσωπο στο φως της αποδοχής.\nH είσοδος σε όλες τις εκδηλώσεις του «I’m Positive» είναι ελεύθερη, με σειρά προτεραιότητας. Η διανομή των δελτίων εισόδου ξεκινά 1 ώρα πριν από κάθε εκδήλωση. Για περισσότερες πληροφορίες μπείτε και στο επίσημη ιστοσελίδα της Στέγης.\nΕπόμενο άρθρο: Ο Πάνος Δεληγιάννης βρίσκει «Ευτυχισμένους Πρίγκιπες» στις φαβέλες της Βραζιλίας\nΠροηγούμενο άρθρο: Εδώ Πολυτεχνείο, παντού Πολυτεχνείο: Φοιτητικές εξεγέρσεις που έγραψαν τη δική τους κινηματογραφική Ιστορία\nΩς τις 20 Νοεμβρίου, ψηφίζω ενάντια στην έμφυλη βία!\nI’m Positive - Eνα διήμερο ενημέρωσης και αποδοχής ενάντια στην προκατάληψη για τον HIV


Αεροπορικά από Νέα Υόρκη για Χίος από 585 € | Skyscanner\nΑεροπορικά από Νέα Υόρκη για Χίος\nΣτοιχεία πτήσης Νέα Υόρκη για Χίος\nΠοια είναι η καλύτερη τιμή για μετ' επιστροφής πτήση από Νέα Υόρκη προς Χίος;\nΗ καλύτερη τιμή που βρήκαμε στην Skyscanner για αεροπορικό εισιτήριο από Νέα Υόρκη προς Χίος είναι 585 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Νέα Υόρκη προς Χίος;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Νέα Υόρκη προς Χίος.


ZuluTrade: Social συναλλαγές στην OptionTrade | Το forex στα ελληνικά\nZuluTrade: Social συναλλαγές στην OptionTrade\n12th March 2016 forexpro\nΗ OptionTrade αποτελεί τη θυγατρική ιστοσελίδα της HotForex, η οποία επικεντρώνεται στα binary options και δίνει στα μέλη της την ευκαιρία να διεκδικήσουν μικρότερα ή μεγαλύτερα κέρδη, προχωρώντας σε προβλέψεις ευκολότερες, σε σύγκριση με αυτές που απαιτούνται για επιτυχημένες συναλλαγές στην αγορά του forex.\nΑκόμη και στην περίπτωση των binary options, όμως, είναι απαραίτητες οι ικανότητες σωστής πρόβλεψης, καθώς και η εξέταση της αγοράς, υπό το πρίσμα της τεχνικής ανάλυσης. Αυτό σημαίνει πως κάθε επενδυτής που δοκιμάζει τις ικανότητές του στα binary options χρειάζεται τις απαραίτητες ικανότητες, αλλά και εμπειρία.\nΗ OptionTrade, όμως, βάλθηκε να διευκολύνει το καθήκον των μελών της, λανσάροντας τη ZuluTrade, την πλέον δημοφιλή ηλεκτρονική πλατφόρμα με social προεκτάσεις στις συναλλαγές. Η ZuluTrade δίνει στους επενδυτές τη δυνατότητα να εντοπίσουν και να ακολουθήσουν άλλα μέλη, τα οποία διαθέτουν μεγαλύτερη εμπειρία και πραγματοποιούν επιτυχημένες συναλλαγές. Με τον τρόπο αυτό, κάθε επενδυτής μπορεί να αντιγράψει επιτυχημένες συναλλαγές ή στρατηγικές, εξασφαλίζοντας ευκολότερα μικρότερα ή μεγαλύτερα κέρδη.\nΗ ZuluTrade, άλλωστε, βαθμολογεί κάθε μέλος της, ανάλογα με τις επιδόσεις του. Οι επενδυτές που έχουν σημειώσει τις περισσότερες επιτυχίες έχουν βαθμολογηθεί ανάλογα, προκειμένου τα υπόλοιπα μέλη να μπορούν να κρίνουν αν έχει αξία να τους ακολουθήσουν. Έτσι, όσοι διαθέτουν μια επιτυχημένη στρατηγική ξεχωρίζουν από τους υπόλοιπους επενδυτές.\nΠαράλληλα, η ZuluTrade διαθέτει και κάποια εξαιρετικά χρήσιμα εργαλεία, όπως κάποια που διαχειρίζονται το ρίσκο των συναλλαγών. Και, παρά το γεγονός ότι διαθέτει πολλά στοιχεία, τα περισσότερα ενδεχομένως άγνωστα στους περισσότερους επενδυτές που δεν την έχουν ξαναχρησιμοποιήσει, είναι εξαιρετικά εύκολη στη χρήση της.\nΤο μόνο που έχουν να κάνουν, άλλωστε, τα μέλη της OptionTrade είναι να συνδεθούν με το λογαριασμό τους στη ZuluTrade και να ξεκινήσουν να ακολουθούν τους πλέον επιτυχημένους επενδυτές. Παράλληλα, μπορούν να θέσουν τα δικά τους κριτήρια και να προσαρμόσου τις λειτουργίες στις δικές τους ανάγκες. Μπορούν, για παράδειγμα, να επιλέξουν τον αριθμό επενδυτών που θα ακολουθήσουν, τον αριθμό συναλλαγών που θα αντιγράψουν ή το μέγιστο ποσό που μπορεί να χρησιμοποιηθεί στις συναλλαγές που αντιγράφουν.\nΌλα τα παραπάνω υπόσχονται να διευκολύνουν τις επενδύσεις των μελών της OptionTrade στα binary options, αλλά και να αυξήσουν τις πιθανότητες επιτυχίας τους.\nPrevious PostΑρνητικές εξελίξεις για το EUR/USDNext PostΑλλαγές στο ωράριο συναλλαγών ανακοινώνει η XM


Έχετε την υποστήριξη που χρειάζεστε για την επιχείρησή σας.\nΠροϊόντα και υπηρεσίες για την επιχείρησή σας\nΜπορείτε να καλύψετε τις καθημερινές ανάγκες της επιχείρησής σας, με προϊόντα και υπηρεσίες ειδικά σχεδιασμένα για εσάς.\nΛογαριασμοίΚάρτεςΕισπράξεις και πληρωμέςΕπενδυτικές λύσειςDigital bankingΕισαγωγές και εξαγωγέςΆλλες υπηρεσίες\nΔιευκολύνετε τις κινήσεις της επιχείρησής σας και απλοποιήστε τις διαδικασίες μισθοδοσίας και πληρωμών με επιπλέον προνόμια.\nΕπαγγελματικοί λογαριασμοίΛογαριασμοί μισθοδοσίας\nΜπορείτε να καλύψετε τις συναλλακτικές ανάγκες της επιχείρησής σας, επιλέγοντας την κατάλληλη κάρτα και συνδέοντάς την με τον λογαριασμό όψεως που διατηρείτε στην Εθνική τράπεζα.\nΠληρωμέςΑποδοχή καρτών POSΛύσεις e-commerce\nΜπορείτε να επιδιώξετε μεγαλύτερη απόδοση για το κεφάλαιο της επιχείρησής σας, ανοίγοντας μία προθεσμιακή κατάθεση ή επενδύοντας σε μετοχές, ομόλογα ή αμοιβαία κεφάλαια.\nΈχετε στη διάθεσή σας τα κατάλληλα ψηφιακά εργαλεία, για να καλύπτετε τις ανάγκες της επιχείρησής σας από τον υπολογιστή ή το κινητό σας.\nΕγγραφήMobile BankingInternet BankingDigital Services\nΜπορείτε να πραγματοποιείτε τις συναλλαγές της επιχείρησής σας από και προς το εξωτερικό, αξιοποιώντας τις λύσεις και τις υπηρεσίες της Εθνικής Tράπεζας. Από την αύξηση της ρευστότητας μέχρι την εξάλειψη του συναλλαγματικού κινδύνου, μπορείτε να βρείτε τα εργαλεία που θα καλύψουν τις ανάγκες της επιχείρησής σας.\nΜπορείτε να βρείτε την κατάλληλη λύση για κάθε τραπεζική σας ανάγκη, από μεταφορές χρημάτων, μέχρι την ασφάλεια των πολύτιμων αντικειμένων σας.\nΈκδοση επιταγών και εντολέςΘυρίδες θησαυροφυλακίου\nΔιευκολύνετε την καθημερινότητα της επιχείρησής σας με προϊόντα και υπηρεσίες που θα καλύψουν τις δικές σας ανάγκες.


Μια φονική σαϊτα αποκαλύπτει…\n“ Τραγικός θάνατος εικονολήπτη στην Καλαμάτα ”\nΚΑΛΑΜΑΤΑ. Τραγικό συμβάν, δραματικές οι συνέπειες από τον θανάσιμο τραυματισμό του εικονολήπτη Κώστα Θεοδωρακάκη στην Καλαμάτα. Μια φονική σαϊτα, που τελικά φαίνεται μόνο το έθιμο δεν ήθελε να διατηρήσει, κόβει το νήμα της ζωής ενός αγωνιστή της ενημέρωσης.\nΣαν τον Κώστα καθημερινά δίνουν το αγώνα της ενημέρωσης δεκάδες εικονολήπτες και ρεπόρτερ. «Παίζοντας» στην κυριολεξία με την «φωτιά» και χωρίς να μπορούν να απολάβουν ούτε τα στοιχειώδη για τον κόπο, τον μόχθο και το λειτούργημα που επιτελούν. Έν τω μεταξύ ένας άκρατος ανταγωνισμός χωρίς όρια και χωρίς κανόνες τους υποχρεώνει συχνά να βάζουν σε δεύτερη μοίρα της ασφάλεια και την υγεία τους.\nΟι Αρχές, στις πλείστες των περιπτώσεων, όχι μόνον δεν αναγνωρίζουν το έργο και την προσφορά αυτών των ανθρώπων αλλά «αξιοποιούν» τον ανταγωνισμό που υπάρχει για να απολαύσουν όλο και περισσότερο προβολή, δωρεάν δημοσιότητα και φθηνά μεροκάματα, αν ποτέ αυτά υπάρξουν.\nΟ θάνατος του Κώστα Θεοδωρακάκη ας είναι η αφορμή για μια πιο έντιμη στάση των αρχών έναντι των εργατών της ενημέρωσης.\nΟι ευθύνες θα πρέπει να αποδοθούν και οι ένοχοι να τιμωρηθούν. Η Δικαιοσύνη θα πρέπει να μην λησμονήσει ότι ο μόνος που δικαιούται να αποθανατίζει ακόμα και μια παράνομη πράξη είναι ο εικονολήπτης, πόσο μάλλον - όπως λέγεται - όταν έχει εκφραστεί για την παρανομία αυτής της πράξης. Όλοι οι άλλοι εμπλεκόμενοι στην τέλεση μια θεαματικής μεν αλλά βουτηγμένης στην παρανομία πράξης, όπως φαίνεται ότι θα αποδειχθεί ο σαϊτοπόλεμος της Καλαμάτας, θα πρέπει να λογοδοτήσουν.\nΠροσοχή! Η Καλαμάτα σε ένα άκρατο αγώνα για αύξηση της εμπορικής κίνησης και τελικά των εσόδων της αγοράς της, πολύ συχνά θρηνεί θύματα.


Τεστ για τους Καβαλιώτες την Τρίτη | Αναβολή πολιτιστικών εκδηλώσεων και τήρηση των μέτρων - Nownews.gr\n21 Σεπτεμβρίου, 2020, 5:58 πμ\nΑρχική ΚΑΒΑΛΑ Τεστ για τους Καβαλιώτες την Τρίτη | Αναβολή πολιτιστικών εκδηλώσεων και τήρηση...\nΤεστ για τους Καβαλιώτες την Τρίτη | Αναβολή πολιτιστικών εκδηλώσεων και τήρηση των μέτρων\nΔύο κλιμάκια του ΕΟΔΥ θα διενεργούν τεστ κορωνοϊού την Τρίτη 4/8 από τις 10:00 το πρωί στην αίθουσα “Ν. Μάρτη” στην Περιφερειακή Ενότητα Καβάλας και όποιος επιθυμεί μπορεί να πάει να το κάνει.\nΤο παραπάνω ανακοινώθηκε σε συνέντευξη Τύπου που παραχωρήθηκε το πρωί της Δευτέρας στο διοικητήριο από τον αντιπεριφερειάρχη Καβάλας, Κώστα Αντωνιάδη και τον δήμαρχο Καβάλας, Θόδωρο Μουριάδη.\nΕπίσης από τον δήμαρχο ανακοινώθηκε ότι αναβάλλονται για όλη την εβδομάδα, ίσως και για την επόμενη οι πολιτιστικές εκδηλώσεις του δήμου.\nΤο πρωί της Δευτέρας πραγματοποιήθηκε τηλεδιάσκεψη υπό τον αντιπεριφερειάρχη με τους δημάρχους του νομού και τον διοικητή του νοσοκομείου, προκειμένου να δρομολογήσουν τις ενέργειες τους και να αξιολογήσουν την κατάσταση.\n“Οφείλουμε να τηρούμε τα μέτρα. Η κατάσταση είναι ελεγχόμενη. Πρέπει να ακολουθούμε τις οδηγίες. Δεν χρειάζεται πανικός και φόβος” σημείωσε ο κ. Αντωνιάδης.\n“Δεν θα γίνει lockdown αν τηρούμε τα μέτρα προστασίας” τόνισε ο Θόδωρος Μουριάδης.\nΑκόμα, σε ότι αφορά τις λαϊκές αγορές, θα υπάρχει και παρουσία της δημοτικής αστυνομίας προκειμένου να ελέγχει του πολίτες για το αν φορούν μάσκα και αν τηρούνται όλα τα μέτρα.\nΠροηγούμενο άρθροΜαταίωση της θεατρικής παράστασης του ΔΗ.ΠΕ.ΘΕ. Καβάλας στη Θάσο\nΕπόμενο άρθροΑναστέλλεται η λειτουργία των Δημοτικών αθλητικών εγκαταστάσεων του Δήμου Παγγαίου


Συγκλόνισε ο Σωτήρης Τσαφούλιας μιλώντας για τις καταγγελίες και τα θύματα βίας στο χώρο του θεάτρου | SoccerPlus.gr\nΑρχική SocceroPolis Culture Συγκλόνισε ο Σωτήρης Τσαφούλιας μιλώντας για τις καταγγελίες και τα θύματα βίας...\n12 Φεβ 2021, 1:51 μμ\nΟ καλλιτέχνης δεν είναι επάγγελμα. Καλλιτέχνης είναι η εξέλιξη του ανθρώπου. Ο κύριος Μοθωναίος είναι τεράστιος καλλιτέχνης, όχι γιατί ασκεί την υποκριτική, αλλά γιατί έχει υποστεί τόση ασχήμια από το ανθρώπινο είδος και ξυπνάει κάθε πρωί και λέει στον εαυτό του ότι αξίζει τη χαρά και δέχεται την αγκαλιά ενός ανθρώπου. Αυτό είναι καλλιτεχνία. Δεν είναι να στέκεσαι στην Επίδαυρο και να τραβάς μονολόγους και να συντονίζονται οι πέτρες. Οι πέτρες και τα σανίδια δεν είναι τίποτα χωρίς τους ανθρώπους. Οι άνθρωποι είμαστε σημαντικοί και κάνουμε σημαντικά και τα πράγματα γύρω μας» είπε μεταξύ άλλων ο Σωτήρης Τσαφούλιας.\nΠροηγούμενο άρθροΤο σερί του Παναθηναϊκού και το αήττητο του Ολυμπιακού\nΕπόμενο άρθροΟριστικά στο Καραϊσκάκη ο αγώνας Αρσεναλ - Μπενφίκα για το Γιουρόπα Λιγκ


292. Σοπέν, ο συναισθηματικότερος πιανίστας όλων | Χαρτογράφος – Ιστολόγιο μελέτης και διασκεδαστικής ελευθερίας\n← 291. Ψηφιακό fresco: Απίστευτο! (102)\n293.Τέτσης Παναγιώτης, ακαδημαϊκός του καμβά (103) →\n292. Σοπέν, ο συναισθηματικότερος πιανίστας όλων\nPosted on 25/10/2011\tby pigpanther\nΕκμαγείο της αριστερής παλάμης του Σοπέν\nΜαζούρκες, Πολωνέζες και μπαλάντες, εμπνευσμένες από τη λαϊκή μουσική της αγαπημένης του Πολωνίας, αριστοτεχνικές σπουδές για πιάνο, χαρούμενα και διασκεδαστικά βαλς για χορούς, αισθαντικές Φαντασίες και Βαρκαρόλες, λυρικά πρελούδια, μελωδικές σονάτες, κοντσέρτα που πρωταγωνιστεί το πιάνο, είναι το μουσικό άλσος στον οποίο κινείται ο συαισθηματικότερος πιανίστας όλων των εποχών, ο Φρειδερίκος Σοπέν, ένα ταλέντο που έσβυσε στα 39 του μόλις χρόνια.\nΓεννήθηκε το 1810 στην Πολωνία και πέρασε τα παιδικά και εφηβικά του χρόνια στη Βαρσοβία. Η μητέρα του ήταν Πολωνίδα και ο πατέρας του Γάλλος εμιγκρέ που δίδασκε στην Πολωνία τη γαλλική γλώσσα. Είναι αναμφισβήτητα ένας από τους κύριους εκπροσώπους του εθνικού ρομαντισμού στη μουσική και το όνομά του συνδέθηκε με τη δημιουργία μεγάλου αριθμού μουσικών συνθέσεων αποκλειστικά για πιάνο. Ήδη από την ηλικία των 8 ετών έδινε δημόσια κοντσέρτα για πιάνο -στη Βαρσοβία τον θεωρούσαν «δεύτερο Μότσαρτ»-και στα είκοσι χρόνια του είχε κερδίσει τη φήμη του εξαιρετικού πιανίστα στην Ευρώπη, αφού έδινε με επιτυχία συναυλίες στην πρωτεύουσα της μουσικής, στη Βιέννη.\nΜετά την επανάσταση κατά της εξουσίας του Τσάρου στην Πολωνία, το 1830, εγκαταστάθηκε στο Παρίσι και έγινε, όπως ο πατέρας του, και αυτός ένας εμιγκρέ. Μόνο που ο πατέρας του ήταν ένας Γάλλος εμιγκρέ στην Πολωνία, ενώ αυτός έγινε ένας Πολωνός εμιγκρέ στη Γαλλία.\nΗ Ευτέρπη, Μούσα της Μουσικής, θρηνεί πάνω από μία σπασμένη λύρα. Ο τάφος του Σοπέν.\nΣτο Παρίσι κινήθηκε στους καλλιτεχνικούς κύκλους και στο περιβάλλον ποιητών, ζωγράφων, μουσικών. Συνδέθηκε με διάσημους καλλιτέχνες, όπως ο Ντελακρουά, ο Μπερλιόζ, ο Μπαλζάκ, ο Λίστ και διάφορους άλλους. Τα σαλόνια των φιλότεχνων αριστοκρατικών οικογενειών της γαλλικής πρωτεύουσας υποδέχτηκαν θερμά τον αισθαντικό, ευαίσθητο και τρυφερό μουσικοσυνθέτη, ενώ πολλές ήταν οι θαυμάστριές του, οι οποίες ήθελαν να γίνουν και μαθήτριες του. Δεν τις γοήτευε μόνο η μουσική του, αλλά και η εύθραυστη εικόνα του. Φαίνεται ότι η ευάλωτη υγεία του-είχε φυματίωση-και ο φόβος του για τα πλήθη-δεν του άρεσε να εκτίθεται σε μεγάλο κοινό-τον έκαναν ιδιαίτερα ελκυστικό.Σίγουρα, μία καθοριστική σχέση για τη ζωή του ήταν η γνωριμία του με την εκκεντρική ποιήτρια Γεωργία Σάνδη. Έζησε μαζί της μία θυελλώδη σχέση που κράτησε εννέα χρόνια, αν και βέβαια δεν ήταν ο μοναδικός του έρωτας.\nΤο 1838 εγκαταστάθηκε με τη Σάνδη και το γιο της στην ισπανική Μαγιόρκα, πιστεύοντας ότι το μεσογειακό κλίμα θα βελτίωνε την ασθενή υγεία του. Όμως, εκείνα τα χρόνια η φυματίωση δεν αντιμετωπιζόταν. Πέθανε το 1849 στο Παρίσι, αφού την προηγούμενη χρονιά, αν και ήταν βαριά άρρωστος, είχε ταξιδέψει στην Αγγλία και τη Σκωτία για συναυλίες.\nΗ μόνη γνωστή φωτογραφία του Σοπέν, έτους 1849, από τα χέρια του BISSON, συχνά μπερδεύεται ως δαγγεροτυπία\nΤο Μουσείο του Σοπέν στη Βαρσοβία στεγάζεται σ’ ένα κομψό κτίριο, ένα παλάτι που χτίστηκε στα τέλη του 18ου αιώνα, το παλάτι του Οστρόγκσκι. Το κτίριο καταστράφηκε κατά το δεύτερο παγκόσμιο πόλεμο, αλλά ανακατασκευάστηκε τη μεταπολεμική περίοδο, όπως και σχεδόν όλα τα ιστορικά κτίρια της πόλης. Στο υπέροχο, λοιπόν, αυτό κτίριο εκτίθενται προσωπικά αντικείμενα, χειρόγραφα, αυτόγραφα και επιστολές του διάσημου συνθέτη. Εκτίθενται, επίσης, έπιπλα, πίνακες ζωγραφικής και διάφορα άλλα αντικείμενα που συνδέονται με τη ζωή του Σοπέν και την εποχή του εθνικού ρομαντισμού που έζησε ο συνθέτης. Ο τρόπος έκθεσης των αντικειμένων είναι πραγματικά μοντέρνος. Το Μουσείο, που λειτουργούσε από τη δεκαετία του 1930, εκσυγχρονίστηκε πρόσφατα και ξανάνοιξε τις πύλες του το 2010, προσφέροντας στους επισκέπτες του τη δυνατότητα για ένα μαγικό ταξίδι στον κόσμο της μουσικής του Σοπέν. Οι επισκέπτες, υπό τις μελωδίες γνωστών έργων του Σοπέν, ταξιδεύουν στο παρελθόν και ακολουθούν τα βήματα του συνθέτη από τα παιδικά του χρόνια στην Πολωνία έως τον πρόωρο θάνατό του στο Παρίσι.\nxartografos, ευχαριστώ την http://www.annagelopoulou.blogspot.com


H αλήθεια πίσω από τα ψέματα των παιδιών | in.gr\nΑν γνωρίζουμε τις αιτίες που κρύβονται πίσω από τα παιδικά ψέματα, τότε μπορούμε και να τα αντιμετωπίσουμε με ψυχραιμία και επιτυχία\n22 Ιουνίου 2020, 12:38\nΔεν υπάρχει παιδί που να μην έχει πει ψέματα κάποια στιγμή. Η αυθόρμητη αντίδραση πολλών γονιών είναι να αισθανθούν άσχημα, θεωρώντας ότι το παιδί τους προσπαθεί να τους εξαπατήσει ή ότι προδίδει την εμπιστοσύνη τους.\nΤα πράγματα δεν είναι ακριβώς έτσι όμως.\nΚι αν γνωρίζουμε τις αιτίες που κρύβονται πίσω από τα παιδικά ψέματα, τότε μπορούμε και να τα αντιμετωπίσουμε με ψυχραιμία και επιτυχία.\nΤα παιδικά ψέματα ποικίλλουν ανάλογα με την ηλικία. Ένα παιδί 2 ή 3 χρονών μόλις έχει αρχίσει να ξεχωρίζει τη διαφορά ανάμεσα στην πραγματικότητα και τη φαντασία.\nΤο να λέει πράγματα που οι ενήλικοι χαρακτηρίζουν ψέματα είναι μάλλον σύνηθες.\nΕπιπλέον, δεν πρόκειται για ηθική επιλογή. Είναι μια μάλλον ενστικτώδης αντίδραση απέναντι στον θυμό που αντιλαμβάνεται ότι έχει προκαλέσει στον γονιό του με κάποια πράξη του.\nΠροσπαθεί, λοιπόν, να διορθώσει την κατάσταση με λάθος τρόπο. Από την άλλη, ένα παιδί 4 ή 5 χρονών θα πει ψέματα από επιλογή. Χωρίς αυτό να σημαίνει κάτι αρνητικό.\nΣε αυτή την ηλικία τα παιδιά πειραματίζονται με τις συμπεριφορές. Το παιδί θα πει ένα ψέμα για να εξερευνήσει τα όρια του γονιού και να διαπιστώσει τι επιπτώσεις έχει αυτού του είδους η συμπεριφορά στο ίδιο.\nΑυτό είναι το καθοριστικό στάδιο, καθώς τώρα θα πρέπει να καταλάβει ότι το ψέμα είναι λάθος.\nΜετά τα 6 έτη το παιδί έχει κατανοήσει τον μηχανισμό του ψεύδους. Μπορεί να το βοηθήσει να ξεγλιστράει από δυσάρεστες καταστάσεις ή μπορεί να έχει συνέπειες αν το ψέμα γίνει αντιληπτό.\nΤο χρησιμοποιεί από επιλογή και γνωρίζει για ποιον λόγο το κάνει.\nΣε αυτή την ηλικία τα παιδιά προσπαθούν όντως να παραπλανήσουν ή να χειριστούν τους γονείς τους. Ακόμη και σε αυτή την περίπτωση, όμως, η προσέγγιση των ενηλίκων θα πρέπει να είναι η ανάλυση της αιτίας των ψεμάτων.\nΗ απάντηση στο πρόβλημα είναι η σωστή επικοινωνία με τα παιδιά.\nΟ γονιός μπορεί να βοηθήσει το παιδί του να ξεπεράσει τον λόγο που το κάνει να καταφεύγει στο ψέμα κι έτσι εκείνο να υιοθετήσει μια σωστή συμπεριφορά.\nΟι γονείς θεωρούν ότι τα παιδιά συνήθως λένε ψέματα για να καταφέρουν κάτι που θέλουν ή να γλιτώσουν από τις συνέπειες κάποιων πράξεων.\nΑυτά είναι τα συνήθη κίνητρα για ένα ψέμα. Ωστόσο υπάρχουν και άλλες αιτίες που κρύβονται λίγο κάτω από την επιφάνεια του ψέματος. Για τα πιο μικρά παιδιά, η χρήση του ψέματος βοηθάει στο να εξακριβώσουν τα όρια, δοκιμάζοντας τους γονείς τους και τις αντιδράσεις τους. Για τα μεγαλύτερα παιδιά, όμως, μπορεί να υποκρύπτονται άλλα, ψυχολογικής φύσης ζητήματα.\nΚάποια παιδιά λένε ψέματα γιατί απλώς μιλούν πριν σκεφτούν καλά.\nΟι ψυχολόγοι που δουλεύουν με παιδιά με Διαταραχή Ελλειμματικής Προσοχής και Υπερκινητικότητας (ΔΕΠΥ) επισημαίνουν ότι συμβαίνει συχνά ως αποτέλεσμα της παρορμητικότητας που χαρακτηρίζει αυτά τα παιδιά. Υπάρχει επίσης η περίπτωση κάποια παιδιά να λένε ψέματα γιατί δεν θυμούνται καλά.\nΑν ένα παιδί πει ότι έχει τελειώσει με όλες τις εργασίες για το σχολείο και τελικά αυτό δεν είναι αλήθεια, εκτός από την εκδοχή να λέει ψέματα υπάρχει και το ενδεχόμενο να μην θυμόταν ότι είχε κάτι ακόμη για μελέτη.\nΣε αυτή την περίπτωση θα χρειαστεί να υιοθετήσει τεχνικές καλύτερης οργάνωσης, όπως λίστες που θα το βοηθούν να θυμάται τις υποχρεώσεις του.\nΣε εξαιρετικές περιπτώσεις ένα παιδί μπορεί να λέει ψέματα για να διαφύγει την ιδιαίτερη προσοχή.\nΗ συμπεριφορά αυτή προέρχεται από παιδιά που πιθανώς αντιμετωπίζουν προβλήματα άγχους ή κατάθλιψης και λένε ψέματα για συμπτώματα που σχετίζονται με την κατάστασή τους για να μην αισθάνονται ότι βρίσκονται κάτω από μεγεθυντικό φακό ή για να μην ανησυχούν οι γονείς τους για εκείνα.\nΟ χειρισμός της κατάστασης εκ μέρους των γονιών εξαρτάται από την αιτία που το παιδί ψεύδεται. Σε κάθε περίπτωση όμως θα πρέπει να προτάσσεται η επικοινωνία.\nΟ πυρήνας της αντιμετώπισης του ψεύδους είναι να γνωρίζει το παιδί ότι δεν είναι η σωστή συμπεριφορά και για ποιον λόγο.\nΟι γονείς θα πρέπει να εξηγήσουν τα ζητήματα εμπιστοσύνης που προκύπτουν και ένα παιδί άνω των 4 ετών είναι σε θέση να τα κατανοήσει. Παράλληλα όμως το παιδί θα πρέπει να γνωρίζει ότι η λάθος συμπεριφορά έχει συνέπειες.\nΑυτό σημαίνει ότι αν επιλέξει να πει ψέματα, θα έρθει αντιμέτωπο με τις επιπτώσεις, δηλαδή μια τιμωρία. Δεν χρειάζεται να είναι μια σκληρή τιμωρία και σίγουρα όχι φωνές εκ μέρους των γονιών.\nΜπορεί για παράδειγμα το παιδί να μείνει χωρίς το ηλεκτρονικό παιχνίδι του για μια ημέρα.\nΕφόσον οι γονείς γνωρίζουν ότι το παιδί ψεύδεται, πριν προχωρήσουν στην επιβολή της τιμωρίας καλό είναι να του δώσουν μια δεύτερη ευκαιρία να πράξει το σωστό: να πει την αλήθεια.\nΜπορούν, για παράδειγμα, να πουν «αυτό που μου λες μοιάζει με ψέμα. Θέλεις να το ξανασκεφτείς και να μου πεις τι πραγματικά συνέβη;», να του δώσουν δηλαδή λίγο χρόνο για να αποφασίσει τι θα πράξει.\nΣτην περίπτωση που το παιδί πει την αλήθεια, θα πρέπει να του αναγνωριστεί:\n«Χαίρομαι που είπες την αλήθεια τώρα». Μια πιο άμεση και βοηθητική για τα μικρότερα παιδιά προσέγγιση είναι αν οι γονείς τού ξεκαθαρίσουν ότι το να πει την αλήθεια θα αποσοβήσει την τιμωρία, ούτως ώστε να μάθει ποια είναι η σωστή συμπεριφορά.\nΌμως οι γονείς δεν θα πρέπει να επιτρέψουν στα παιδιά τους να είναι χειριστικά με τη χρήση της αλήθειας. «Αφού σου είπα την αλήθεια, γιατί να τιμωρηθώ;».\nΗ αλήθεια χτίζει την εμπιστοσύνη και τα παιδιά θα πρέπει να αντιληφθούν τη διαφορά που έχει αυτό με τις συνέπειες μιας σοβαρά λανθασμένης συμπεριφοράς. Εάν πρόκειται για κάποιο σοβαρό συμβάν, οι γονείς θα πρέπει να ζυγίσουν την κατάσταση, αναγνωρίζοντας τη γενναιότητα του παιδιού να μη χρησιμοποιήσει το ψέμα για να ξεφύγει, αλλά παράλληλα θα πρέπει να εκπέμψουν το μήνυμα ότι τα όρια εξακολουθούν να υπάρχουν.\nΣε αυτή την περίπτωση θα πρέπει να επικοινωνήσουν την ικανοποίηση για το γεγονός ότι το παιδί είναι αξιόπιστο και να επιβάλουν μια μέτρια τιμωρία.\nΕάν το παιδί χρησιμοποιεί το ψέμα ως μέσο να τραβήξει την προσοχή και να αισθανθεί σπουδαίο, οι γονείς δεν θα πρέπει να το πιέσουν με αλλεπάλληλες ερωτήσεις σε μια προσπάθεια να αποδείξουν την αλήθεια.\nΗ συμπεριφορά αυτή θα ξεπεραστεί μόνο με τόνωση της αυτοπεποίθησης του παιδιού.\nΕπιπλέον οι γονείς θα πρέπει να εξηγήσουν στα παιδιά τους ότι δεν χρειάζεται να λένε ψέματα γιατί κανείς δεν περιμένει από εκείνα να είναι τέλεια. Θέλει όμως να μπορεί να τα εμπιστευτεί. Και βέβαια, το ίδιο ισχύει και για τους ίδιους τους γονείς. Πρέπει και εκείνοι να μην λένε ψέματα στα παιδιά, δίνοντας έτσι το καλό παράδειγμα.\nΆλλωστε η εμπιστοσύνη είναι κάτι που χτίζεται και από τις δύο πλευρές.\nΟι ψυχολόγοι επισημαίνουν ότι οι λέξεις έχουν βάρος και η επιλογή που κάνουμε αντανακλά «κρυφά» μηνύματα. Είναι άλλο να αποκαλέσουμε το παιδί «ψεύτη» και διαφορετικό να χαρακτηρίσουμε αυτό που λέει «ψέμα».\nΑποκαλώντας το παιδί «ψεύτη» του αποδίδουμε μια ταυτότητα, την οποία μπορεί και να υιοθετήσει: αφού το θεωρούμε ψεύτη, θα συνεχίσει να ψεύδεται. Αντίθετα, μπορούμε να εξηγήσουμε στο παιδί ότι μια λανθασμένη συμπεριφορά δεν είναι αυτό που θα χαρακτηρίσει την προσωπικότητά του.\nΑπλώς θα πρέπει να εγκαταλείψει αυτού του είδους τη συμπεριφορά.\nΣχετικά άρθρα: ➤ Νεογέννητο : Γιατί ξυπνάει συχνά στη διάρκεια της νύχτας; ➤ (Ανα)καλύπτοντας τις βασικές ανάγκες των παιδιών ➤ Tips για να προστατέψετε τα μάτια των παιδιών από τις οθόνες\n04/12/2021 | 03:58\nΚόσμος Παραλλαγή Ομικρον: Ανεμος πανικού στον πλανήτη 3 λεπτά πριν


Τα 3 στάδια της ερωτικής σχέσης\nΣτις σχέσεις μας (και ιδίως τις ερωτικές) έλκουμε αυτό που φοβόμαστε πιο πολύ.\nΚι εκείνο που φοβόμαστε πιο πολύ είναι τα απωθημένα μας κομμάτια, τα κομμάτια μας εκείνα τα οποία δεν συνειδητοποιούμε ότι τα έχουμε και τα οποία δεν μας αρέσουν (δεν θα θέλαμε να τα είχαμε) - τα κομμάτια στα οποία αναπτύσσουμε μηχανισμούς άμυνας. Οι άλλοι λειτουργούν σαν καθρέφτες και αργά ή γρήγορα μας φέρνουν αντιμέτωπους με τα κομμάτια μας αυτά. Ο σκοπός είναι να μας βοηθήσουν (αν τους αφήσουμε) να τα αναγνωρίσουμε και να τα αποδεχθούμε (περισσότερα για τα απωθημένα μας κομμάτια βλέπε στο άρθρο «Επίπεδα προβολών και αύξηση της συνειδητότητας» και στην ενότητα «Εμείς και οι άλλοι» στη «Βασική θεωρία της π - Astrology» ).\nΧΡΟΝΙΚΗ ΠΕΡΙΟΔΟΣ ΚΑΙ ΔΙΑΡΚΕΙΑ – ΣΤΑΔΙΑ ΣΧΕΣΕΩΝ\nΟι περισσότεροι από μας έχουμε ένα επαναλαμβανόμενο μοτίβο όσο αφορά το είδος των ερωτικών σχέσεων που κάνουμε (οι ίδιοι άνθρωποι, παρόμοιες καταστάσεις, ή ίδια κατάληξη κλπ κλπ).\nΤο ίδιο συμβαίνει και για τη χρονική περίοδο που κρατάνε οι περισσότερες σχέσεις μας. Ετσι άλλοι κάνουν μακροχρόνιες σχέσεις, άλλοι χωρίζουν μετά από λίγο, άλλοι δεν έχουν ποτέ ένα μόνιμο ερωτικό σύντροφο κλπ.\nΚάθε ερωτική σχέση περνάει από 3 στάδια εξέλιξης. Μερικοί «τελειώνουν» τη σχέση και δεν μπορούν να προχωρήσουν πέρα από το 1ο στάδιο, άλλοι συνεχίζουν στο 2ο στάδιο – και άλλοι προχωράνε και στο 3ο στάδιο – κάποια στιγμή της ζωής τους.\n1ο στάδιο - σχέσεις που κρατούν από 1 μέρα – 1 χρόνο\nΑποφεύγουμε να δεθούμε, αποφεύγουμε να πληγωθούμε και να αποδεχθούμε τα απωθημένα μας κομμάτια, συνεχίζουμε να ζούμε ή να έχουμε ανάγκη τις ψευδαισθήσεις μας.\n2ο στάδιο - σχέσεις που κρατούν μέχρι 2 μιση περίπου χρόνια\nΣχετίζονται με μια πλήρη περιφορά του Άρη, απ’ όλα τα ζώδια (για την κίνηση των πλανητών στα ζώδια δείτε το άρθρο «Κύκλοι και διελεύσεις πλανητών» ). Μένουμε στα αρχικά στάδια μιας σχέσης ή προχωράμε ελάχιστα. Εκεί που η σχέση αρχίζει να βαθαίνει (εκεί που αρχίζουν να βγαίνουν στην επιφάνεια οι πρώτες προβολές), συνήθως κόβουμε την σχέση. Αποκόπτουμε την διαδικασία, γιατί φοβόμαστε αυτά που αρχίζει να μας δείχνει ο άλλος για τον εαυτό μας. Οι δικαιολογίες είναι ότι «ο άλλος κάνει τα ίδια και τα ίδια και είναι βαρετός», ή «δεν ήταν έτσι όταν τον γνώρισα» κλπ\n3ο στάδιο - σχέσεις επταετίας (από 7 χρόνια και πάνω)\nΣχετίζονται με τους κύκλους του Κρόνου. Προσπάθεια να αγαπήσουμε περισσότερο και πιο βαθιά τον άλλο, όπως και τον εαυτό μας και να γίνουμε πιο υπεύθυνοι. Κάθε επτά περίπου χρόνια η σχέση περνάει από μια κρίση. Μετά την κρίση ή καταφέρνουμε να περάσουμε σ’ ένα βαθύτερο επίπεδο της σχέσης και να εξελιχθούμε, ή διαιωνίζουμε την κρίση και απλώς ανεχόμαστε τον άλλο (πολλές τέτοιες σχέσεις ή γάμοι είναι στην ουσία «νεκροί» – χωρίς ο ένας να βοηθά πραγματικά τον άλλο από ένα σημείο και μετά).\nΤα τρία στάδια των σχέσεων αστρολογικά σχετίζονται με τον 7ο – 8ο – 9ο οίκο.\nΟ 7ος δείχνει την αρχή της σχέσης (1ο στάδιο) και το ποια χαρακτηριστικά θα έχει ο ερωτικός μας σύντροφος.\nΟ 8ος (2ο στάδιο + αρχές τρίτου σταδίου) σχετίζεται με τους κοινούς πόρους και τις κρίσεις που περνά η σχέση (αντιπαράθεση των δικών μας αξιών με αυτές του συντρόφου, προβολές και αναγνώριση – αποδοχή των απωθημένων μας κομματιών κλπ).\nΟ 9ος (ανάμεσα στο 2ο και το 3ο, καθώς και το 3ο στάδιο) δείχνει την Αλήθεια και την ελευθερία που νοιώθουμε αφού έχουμε ξεπεράσει τις κρίσεις και έχουμε αυξήσει την συνειδητότητά μας. Αγαπάμε τον εαυτό μας και τον άλλο βαθύτερα. Συχνά όμως δείχνει την διάλυση της σχέσης (αφού οι περισσότεροι δεν μπορούν να δεχθούν τα απωθημένα τους κομμάτια και κατηγορούν τον άλλο για το «κακό» που τους έκανε).\n«ΚΑΛΕΣ» ΚΑΙ «ΚΑΚΕΣ» ΣΧΕΣΕΙΣ\nΔεν υπάρχουν «καλές» ή «κακές» σχέσεις. Έλκουμε πάντα αυτό που έχουμε μέσα μας (συνειδητά ή ασυνείδητα).\nΥπάρχουν όμως περισσότερο ή λιγότερο επιθυμητές (από το Εγώ) σχέσεις. Το Εγώ δεν θέλει να ζορίζεται, ούτε του αρέσει να «ανακαλυφθούν» τα κρυφά κομμάτια του εαυτού μας. Άρα για το Εγώ «καλή» σχέση είναι αυτή που δεν θα μας ζορίσει, που δεν θα μας ταρακουνήσει. Όταν το Εγώ αναρωτιέται αν «ταιριάζουμε ή δεν ταιριάζουμε;», «αξίζει να τα φτιάξω μ’ αυτόν ή μ’ αυτήν;» στην ουσία εννοεί «θα μ’ αφήσει στην ησυχία μου; Θα μου κάνει ότι θέλω ή ότι του ζητήσω; Θα έχει τις ίδιες αξίες μ’ εμένα; Η θα αναγκαστώ να ανακαλύψω αυτά που δεν με συμφέρει να δω για μένα – αυτά που με ζορίζουν;».\nΑπό την άλλη, εμείς οι ίδιοι θα βαριόμασταν μέχρι θανάτου, αν είχαμε τέτοιες σχέσεις. Στην πράξη έλκουμε πάντα αυτούς με τους οποίους μας συνδέουν μεν κάποιες κοινές αξίες (έτσι ώστε το Εγώ να «καλύπτεται» κάπως και να περάσει καλά – τουλάχιστο στα αρχικά στάδια της σχέσης), αλλά που θα μας βγάλουν κάποια στιγμή οπωσδήποτε στη φόρα όλο τον κρυμμένο «κακό» μας εαυτό. Που θα μας «αναγκάσουν» να δούμε, να αναγνωρίσουμε και ν’ αγαπήσουμε ότι έχουμε απωθήσει. Άρα δεν υπάρχει «εύκολη» ή «ιδανική» σχέση, όσο αρνούμαστε να αυξήσουμε την συνειδητότητά μας και να δεχθούμε – αγαπήσουμε τα απωθημένα μας κομμάτια (τον εαυτό μας δηλαδή ως έχει).\nΣυνήθως όταν οι άλλοι αρχίσουν να μας βγάζουν και να μας δείχνουν αυτά τα κομμάτια, το Εγώ – που αρνείται να μάθει - αποκόπτει στα γρήγορα την διαδικασία (βρίσκουμε μια αφορμή - δικαιολογία για να χωρίσουμε). Απ’ αυτή την άποψη όλες οι σχέσεις είναι «δύσκολες» (για το Εγώ), αφού θα μας βάλουν αργά ή γρήγορα στη διαδικασία της ανακάλυψης του κρυφού - απωθημένου εαυτού μας.\nΜέσω των σχέσεων (κυρίως) μαθαίνουμε ν’ αναγνωρίζουμε και ν’ αγαπάμε – σταδιακά - τα απωθημένα μας κομμάτια. Άρα το ότι «πρώτα θα γίνω καλύτερος και μετά θα βρω την κατάλληλη - ιδανική σχέση, έτσι ώστε να μην κάνω ξανά τα ίδια λάθη» δεν στέκει.\nΜέσα από τα «λάθη» που κάνουμε στις σχέσεις μαθαίνουμε για μας.\nΠοτέ δεν μπαίνουμε «έτοιμοι» σε μια σχέση. Μπορεί να είμαστε «καλύτεροι» απ’ ότι ήμασταν στο παρελθόν σε κάποια ζητήματα, λόγω των εμπειριών που βιώσαμε σε προηγούμενες σχέσεις, αλλά η κάθε καινούργια σχέση θα έχει κάτι να μας βγάλει. Υπάρχουν «δύσκολα» ζητήματα – θέματα – φόβοι - απωθημένα μας κομμάτια, τα οποία μεταφέρονται αυτούσια στις επόμενες σχέσεις, γιατί (λόγω της δυσκολίας τους και του φόβου που έχουμε να τ’ αναγνωρίσουμε και να τ’ αποδεχθούμε) δεν «δουλεύτηκαν» σχεδόν καθόλου στις προηγούμενες (γι αυτό και επαναλαμβάνονται στις επόμενες σχέσεις). Κάθε καινούργια σχέση είναι μια ακόμα ευκαιρία για μας, να τα δούμε και να τ’ αναγνωρίσουμε.\nΠάντα θα κάνετε «λάθη» και στις επόμενες σχέσεις σας.\nΜόνο όταν αγαπήσετε τον εαυτό σας ως έχει, θα μπορέσετε να αγαπήσετε πραγματικά κάποιον άλλο (επίσης μόνο τότε οι άλλοι θα μπορέσουν να σας αγαπήσουν πραγματικά). Αν περιμένετε από τους άλλους να σας αγαπήσουν για να αισθανθείτε «καλύτερα», ή για να αποκτήσετε αυτοπεποίθηση, ή για να… τότε απλώς θα συνεχίσετε να περιμένετε.\nΤο μεγαλύτερο σφάλμα που κάνουμε (όλοι) στις σχέσεις μας είναι ότι προσπαθούμε ν’ αλλάξουμε τον άλλο και να τον κάνουμε να δει και να σεβαστεί την άποψή μας («Αν μου έκανες αυτό, αν δεν έκανες εκείνο, τότε θα ήμασταν καλύτερα … θα μου έδειχνες ότι μ’ αγαπάς κι ότι νοιάζεσαι για μένα κλπ»). Μ’ αυτή την τακτική, απλώς θα κάνετε τα πράγματα χειρότερα. Ο άλλος θα σας δίνει ακόμα λιγότερο απ’ αυτό που του ζητάτε, ή απ’ αυτό που θα θέλατε να κάνει. Αυτό που πρέπει να κάνουμε είναι να αναρωτηθούμε τι θέλει να μας διδάξει ο άλλος, ποιο κρυμμένο κομμάτι του εαυτού μας μας δείχνει. Και μετά να αποδεχθούμε και να αγαπήσουμε αυτό το κομμάτι. Αν θέλουμε να «αλλάξει» ο άλλος, αυτό σημαίνει ότι δεν δεχόμαστε τον εαυτό μας ως έχει. Αν αρχίσουμε να αναγνωρίζουμε και να αποδεχόμαστε – εκφράζουμε αυτό μας το κομμάτι, τότε ο άλλος θα αρχίσει να αλλάζει από μόνος του (ή – μην μπορώντας ο άλλος να συνηθίσει τον «καινούργιο» μας εαυτό – η σχέση θα τελειώσει).\nΟι περισσότεροι «χρησιμοποιούν» τις σχέσεις τους για να «ξεφύγουν» από κάποια προβλήματα που (νομίζουν ότι) έχουν (από τους γονείς, από μια ανιαρή δουλειά, από τον άδικο κόσμο κλπ). Θέλουν ένα ώμο να ακουμπήσουν, ή κάποιον να τους αγαπά και να τους προστατεύει, ή κάποιον με τον οποίο θα μπορούν να περνάνε όμορφα – κλείνοντας απέξω τις σκοτούρες και τα προβλήματα της ζωής. Στην πραγματικότητα θέλουν να ξεφύγουν από τον εαυτό τους και να παραμείνουν στις ψευδαισθήσεις τους. Οι σχέσεις μας οδηγούν τελικά στο να γνωρίσουμε και ν’ αγαπήσουμε τον εαυτό μας. Απ’ αυτή την άποψη κάθε σχέση είναι «καλή». Στο τέλος βρίσκουμε την απάντηση στα προβλήματά μας, βρίσκουμε την θαλπωρή και την αγάπη που τόσο θέλουμε και αναζητούμε, βρίσκουμε την προστασία και την συναισθηματική ασφάλεια που τόσο ποθούμε.\nΑπλά αυτό δεν γίνεται πάντα με τον τρόπο που θέλει το Εγώ…\nΑστρολογικά υπάρχουν τρείς τρόποι – μέθοδοι για να αναλύσουμε / εξετάσουμε τη σχέση δύο ανθρώπων.\nΑ) Μεμονωμένη ανάλυση των δύο ωροσκοπίων\nΒ) Σύγκριση των δύο ωροσκοπίων (συναστρία)\nΓ) Συνδυαστικό ωροσκόπιο της σχέσης (composite chart)\nΣτο άρθρο αυτό θα ασχοληθούμε μόνο με την πρώτη μέθοδο.\nΜΕΜΟΝΩΜΕΝΗ ΑΝΑΛΥΣΗ ΤΩΝ ΔΥΟ ΩΡΟΣΚΟΠΙΩΝ\nΒρίσκουμε τα κρίσιμα – επαναλαμβανόμενα θέματα σε κάθε χάρτη χωριστά, χρησιμοποιώντας το Αστρολογικό αλφάβητο (αντιστοιχίες πλανητών – ζωδίων – οίκων).\nΣΗΜΕΙΩΣΗ: το πώς βρίσκουμε τα κρίσιμα – επαναλαμβανόμενα θέματα μας το μαθαίνουμε στα μαθήματα της π - Astrology (βλέπε πληροφορίες για τα μαθήματα ΕΔΩ ). Για το Αστρολογικό Αλφάβητο βλέπε το άρθρο «Το κάρμα της οικογένειας» και τα «Δίπολα – άξονες» .\nΠολλές φορές δεν χρειάζεται καμιά άλλη τεχνική συναστρίας (γι αυτό χρειάζεται να ξέρουμε να αναλύουμε καλά τον γενέθλιο χάρτη, πριν ασχοληθούμε με συναστρίες). Ο σύντροφοι που έλκουμε θα έχουν κοινά θέματα με μας. Θα έχουν τα ίδια κρίσιμα θέματα, απλά ο ένας θα εκφράζει τον ένα πόλο κι ο άλλος τον «αντίθετο» (πχ και οι δύο έχουν κάποια σύνδεση Σελήνης – Ουρανού και ο ένας εκφράζει την Σελήνη κι ο άλλος τον Ουρανό).\nΞέροντας λοιπόν τα κρίσιμα θέματα ενός χάρτη, γνωρίζουμε στην ουσία ποιο είδος ανθρώπων θα έλξει κάποιος στη ζωή του.\nΓια περισσότερες λεπτομέρειες κοιτάζουμε τον 7ο οίκο (ζώδιο στην ακμή, πλανήτες που περιέχει και τις όψεις τους, καθώς και το που βρίσκεται ο κυβερνήτης του οίκου). Έτσι παίρνουμε μια καλή ιδέα για το ποια χαρακτηριστικά θα έχει ο σύντροφος του ανθρώπου του οποίου μελετάμε τον χάρτη.\nΔίνουμε ιδιαίτερη σημασία στη σύνδεση του Άρη και της Αφροδίτης (και εν μέρει του Ήλιου και της Σελήνης) με τους εξωτερικούς πλανήτες (Κρόνο, Ουρανό, Ποσειδώνα, Πλούτωνα) στο κάθε ωροσκόπιο. Στις σχέσεις μας θα έλξουμε τα αντίστοιχα θέματα:\nΆρης / Αφροδίτη με Κρόνο = αντιπαράθεση αξιών και επιβολή απόψεων. Ποιος έχει δίκιο. Κάποιες φορές και θέματα έκφρασης συναισθημάτων. Υπευθυνότητα σε θέματα σχέσεων.\nΆρης / Αφροδίτη με Ουρανό = θέματα ελευθερίας και αποστασιοποίησης. Επίσης έκφρασης συναισθημάτων.\nΆρης / Αφροδίτη με Ποσειδώνα = θέματα αποφυγής της πραγματικότητας και ψευδαισθήσεων.\nΆρης / Αφροδίτη με Πλούτωνα = θέματα ελέγχου, απόρριψης και εμπιστοσύνης.\nΣε όλες τις περιπτώσεις ερμηνείας ποτέ δεν καταλήγουμε σε κάποιο «απόλυτο» συμπέρασμα, για το αν η σχέση θα είναι «καλή» ή «κακή», «εύκολη» ή «δύσκολη». Όλες οι σχέσεις είναι όπως πρέπει να είναι. Όλες οι σχέσεις μπορούν να μας βοηθήσουν.\nΕξαρτάται από τον βαθμό συνειδητότητας και τη διάθεση που έχουμε να αλλάξουμε.